मुंडे-तावड़े के दिल्ली जाने के बाद राज्य में ताकतवर हुए फडणवीस - Nagpur Today : Nagpur News\nHome » मुंडे-तावड़े के दिल्ली जाने के बाद राज्य में ताकतवर हुए फडणवीस\nमुंडे-तावड़े के दिल्ली जाने के बाद राज्य में ताकतवर हुए फडणवीस\n– दिल्ली में फडणवीस समर्थकों का करामात\nनागपुर : महाराष्ट्र के पूर्व मुख्यमंत्री देवेंद्र फडणवीस की उनके ही पक्ष में राजनीतिक विरोधी पूर्व मंत्री द्वय पंकजा मुंडे और विनोद तावडे को भाजपा की नई राष्ट्रीय कार्यकारिणी में शामिल किया गया है, लेकिन उनके एक अन्य विरोधी वरिष्ठ भाजपाई एकनाथ खडसे को पार्टी ने सिरे से नज़रअंदाज कर दिया है। इससे यह साफ़ हो गया कि वे जल्द ही पार्टी छोड़ सकते हैं।\nपंकजा मुंडे और विनोद तावडे के दिल्ली कूच करने से राज्य में देवेंद्र फडणवीस भाजपा के भीतर और मजबूत हो गए.उन्हें अब सिर्फ उन्हें चुनौती देने वाले मराठा नेता आशीष शेलार ही रह गए हैं।\nहाल ही में केंद्रीय भाजपा नेतृत्व ने नई कार्यकारिणी की घोषणा की,जो फडणवीस के लिए काफी राहत भरा रहा. पिछले विधानसभा चुनाव क्षेत्र से विनोद तावडे का टिकट काट दिया गया था, जबकि पंकजा मुंडे विधानसभा चुनाव हार गई थीं। दोनों नेता राज्य की राजनीति में फडणवीस के लिए चुनौती थे।\nखडसे दरकिनारे या राज्यपाल ?\nभाजपा के वरिष्ठ नेता एकनाथ खडसे को पार्टी ने पूरी तरह से किनारे कर दिया है। पहले तो विधानसभा का टिकट काटा, फिर भाजपा कार्यकारिणी में स्थान नहीं दिया और अब उन्हें राष्ट्रीय संगठन में भी स्थान नहीं दिया गया है। इससे कयास लगाया जा रहा है कि खडसे अब अपनी अलग राह पकड़ने के लिए फ्री हो गए ,यह संभावना हैं कि जल्द ही उन्हें किसी न किसी राज्य का राज्यपाल बनाया जा सकता हैं.\nफडणवीस मुंबई प्रदेश कार्यकारिणी गठन में दिखाएंगे ताकत\nउल्लेखनीय यह है कि राष्ट्रीय और प्रदेश भाजपा कार्यकारिणी के गठन के बाद अब लोगों की नजर मुंबई बीजेपी पर टिक गई है। मुंबई अध्यक्ष मंगलप्रभात लोढा के लिए मुंबई की कार्यकारिणी का गठन करना आसान नहीं होगा, क्योंकि पूर्व अध्यक्ष आशीष शेलार ने 125 से ज्यादा पदाधिकारियों की नियुक्त की थी। इनमें से कइयों के पत्ते कटने वाले हैं, जिसे लेकर पार्टी में नाराजगी स्वभाविक है। माना जा रहा है कि जिस तरह से प्रदेश भाजपा के गठन में फडणवीस की ताकत दिखी थी, वही ताकत मुंबई भाजपा कार्यकारिणी में दिखाई देगी।\n← काचुरवाहीत सोम,मंगल,बुधवार जनता कफ्यू चे…\nकंगना केस में BMC को… →


मुजफ्फरपुर जंक्शन पर यात्री सुविधा के लिए लगाई मशीनें हो रहीं खराब - machines installed for passenger convenience at muzaffarpur junction are getting spoiled\nहोम/ ट्रेंडिंग /मुजफ्फरपुर जंक्शन पर यात्री सुविधा के लिए लगाई मशीनें हो रहीं खराब\nमुजफ्फरपुर जंक्शन पर यात्री सुविधा के लिए लगाई मशीनें हो रहीं खराब\nSmart News Team, Last updated: 15/12/2020 07:09 PM IST\nविश्वस्तरीय बनाने की योजना की तहत मुजफ्फरपुर जंक्शन के लिए करोड़ों रुपए खर्च कर यात्रियों के लगैज की चेकिंग को स्कैनर मशीनें खरीदी गईं. नौ महीनों से मशीनें खराब होने के चलते यात्री बिना जांच के ही लगेज के साथ सफर कर रहे हैं और आम लोगों की सुरक्षा पर सवाल खड़ा हो रहा है.\nमुजफ्फरपुर. मुजफ्फरपुर जंक्शन पर यात्रियों की सुविधा के लिए करोड़ों रुपए खर्च कर लाई गईं स्कैनर मशीनें बेकार पड़ी हैं. काफी समय से ऐसे ही पड़े रहने के कारण मशीनों को जंग लगना शुरू हो गया है और मशीनें खराब हो रही हैं. गौर हो कि मुजफ्फरपुर जंक्शन को विश्व स्तरीय बनाने की योजना के तहत इन मशीनों को खरीदा गया था.\nजंक्शन के प्रवेश स्थान पर लगी लगेज स्कैनर मशीन नौ महीने से बंद पड़ी हुई है. इस मशीन से यात्रियों की बैग की जांच नहीं होती है. यात्री बिना जांच कराए बैग लेकर प्लेटफार्म पर जा रहे हैं. साथ ही ट्रेन में सफर कर रहे हैं. अधिकारी भी इसे नजरअंदाज कर रहे हैं. इससे सुरक्षा पर सवाल खड़ा हो रहा है. उल्लेखनीय है कि मुजफ्फरपुर जंक्शन को विश्वस्तरीय दर्जे के तहत बनाने के लिए चयनित किया गया. इसके बाद यात्री सुविधाओं की सूची तैयार की गई. इसमें सुरक्षा को शामिल किया गया. सोनपुर मंडल ने ठेकेदार के माध्यम से मुजफ्फरपुर जंक्शन के प्रवेश और निकास द्वार पर लगैज स्कैनर मशीन लगाई गई. मशीन को लगाने में ही एक महीने का समय लग गया.\nजनवरी में मशीन का उद्घाटन कर उसे आरपीएफ के हवाले कर दिया गया. आरपीएफ ने दो जवानों को मशीन से यात्रियों के बैग की जांच करने के लिए ड्यूटी लगा दी. दूसरे माह में ही एक मशीन खराब हो गई. मरम्मत करके इस मशीन को ठीक किया गया. उसके बाद जवानों ने प्लेटफार्म पर प्रवेश करने वाले यात्री से बैग जांच कराने का आग्रह किया, लेकिन कई यात्रियों ने इंकार कर दिया. कई यात्रियों ने मशीन वाले रास्ते से प्रवेश करना छोड़ दिया. इससे बैग की जांच का सिलसिला बंद हो गया. इस मामले में डीआरएम का कहना है कि सुरक्षा के लिए लगेज स्कैनर मशीन लगाई गई है. इस मशीन को जल्द ही चालू कराया जाएगा. इसके बाद आम जनता की सुरक्षा के लिए सभी सुरक्षा मानकों की जांच कर पाना संभव हो सकेगा.\nMuzaffarpur News Muzaffarpur Railway News\n14/12/2020 03:33 PM IST\nमुजफ्फरपुर में जमीन विवाद में बदमाशों ने MNC के मैनेजर की गोली मारकर की हत्या\n14/12/2020 02:19 PM IST\nमुजफ्फरपुर न्यूज: कोरोना वैक्सीन के वितरण को हर पंचायत में बनेगी निगरानी कमेटी\n14/12/2020 09:49 AM IST\n14/12/2020 09:54 AM IST


रामविलास शर्मा की पुण्यतिथि पर विशेषः पुस्तक अंश- परंपरा का मूल्यांकन - Book excerpts dr ram vilas sharma aalochana book parampara ka mulyankan - AajTak\nरामविलास शर्मा की पुण्यतिथि पर विशेषः पुस्तक अंश- परंपरा का मूल्यांकन\nसाहित्य आजतक पर डॉ रामविलास शर्मा की पुण्यतिथि पर पढ़िए उनकी आलोचना पुस्तक 'परंपरा का मूल्यांकन' का एक अंश यह पुस्तक परंपरा को लेकर उनकी खोजी, उपयोगी दृष्टि और सार्थक तलाश का प्रतिफलन है.\nरामविलास शर्मा की आलोचना पुस्तक 'परंपरा का मूल्यांकन' का कवर [सौजन्यः राजकमल प्रकाशन]\nनई दिल्ली, 30 मई 2019, अपडेटेड 16:32 IST\nडॉ. रामविलास शर्मा ने अपने उग्र और उत्तेजनापूर्ण निबंधों से हिंदी आलोचना व समीक्षा को एक ऐसी गति प्रदान की, जिसे छूना किसी भी आलोचक का सपना हो सकता है. वह मार्क्सवादी दृष्टि से भारतीय संदर्भों का मूल्यांकन करने के बावजूद न केवल भारतीय मूल्यों पर करते थे, बल्कि अपने पाठकों को निरंतर बताते रहते थे कि भाषा, साहित्य तथा चिंतन की दृष्टि से भारत अत्यंत प्राचीन और महान राष्ट्र है. वह अँग्रेजों द्वारा लिखवाए गए भारतीय इतिहास को एक षड्यंत्र मानते थे.\nप्रेमचंद, भारतेंदु और निराला के साहित्य पर अद्भुत काम के साथ ही उन्होंने भाषा, साहित्य, संस्कृत और समाज पर काम किया था. उनका कहना था कि यदि भारत के इतिहास का सही-सही मूल्यांकन करना है तो हमें अपने प्राचीन ग्रंथों का अध्ययन करना होगा. अँग्रेजों ने जान-बूझकर भारतीय इतिहास को नष्ट किया है. ऐसा करके ही वे इस महान राष्ट्र पर राज कर सकते थे. भारत में व्याप्त जाति, धर्म के अलगाव का जितना गहरा प्रकटीकरण अँग्रेजों के आने के बाद होता है, उतना गहरा प्रभाव पहले के इतिहास में मौजूद नहीं है. समाज को बाँटकर ही अँग्रेज इस महान राष्ट्र पर शासन कर सकते थे और उन्होंने वही किया भी है.\nइतिहास की समस्याओं से जूझना मानो डॉ. रामविलास शर्मा की पहली और आखिरी प्रतिज्ञा थी. इसीलिए वह जीवनभर भारतीय इतिहास की हर समस्या का निदान खोजने में जुटे रहे. उन्होंने जब यह कहा कि आर्य भारत के मूल निवासी हैं, तब इसका विरोध हुआ था. उन्होंने कहा कि आर्य पश्चिम एशिया या किसी दूसरे स्थान से भारत में नहीं आए हैं, बल्कि सच यह है कि वे भारत से पश्चिम एशिया की ओर गए हैं.\nडॉ. राम विलास शर्मा ने लिखा था, ‘‘दूसरी सहस्त्राब्दी ईसा पूर्व बड़े-बड़े जन अभियानों की सहस्त्राब्दी है. इसी दौरान भारतीय आर्यों के दल इराक से लेकर तुर्की तक फैल जाते हैं. वे अपनी भाषा और संस्कृति की छाप सर्वत्र छोड़ते जाते हैं. पूँजीवादी इतिहासकारों ने उल्टी गंगा बहाई है. जो युग आर्यों के बहिर्गमन का है, उसे वे भारत में उनके प्रवेश का युग कहते हैं. इसके साथ ही वे यह प्रयास करते हैं कि पश्चिम एशिया के वर्तमान निवासियों की आँखों से उनकी प्राचीन संस्कृति का वह पक्ष ओझल रहे, जिसका संबंध भारत से है. सबसे पहले स्वयं भारतवासियों को यह संबंध समझना है, फिर उसे अपने पड़ोसियों को समझाना है.\nभूखमरी, अशिक्षा, अंधविश्‍वास और नए-नए रोग फैलाने वाली वर्तमान समाज व्यवस्था को बदलना है. इसके लिए भारत और उसके पड़ोसियों का सम्मिलित प्रयास आवश्‍यक है. यह प्रयास जब भी हो, यह अनिवार्य है कि तब पड़ोसियों से हमारे वर्तमान संबंध बदलेंगे और उनके बदलने के साथ वे और हम अपने पुराने संबंधों को नए सिरे से पहचानेंगे. अतीत का वैज्ञानिक, वस्तुपरक विवेचन वर्तमान समाज के पुनर्गठन के प्रश्‍न से जुड़ा हुआ है.’’ - [पश्चिम एशिया और ऋग्‍वेद पुस्तक, पृष्ठ संख्या 20]\nभारतीय संस्कृति की पश्चिम एशिया और यूरोप में व्यापकता पर जो शोधपरक कार्य रामविलास शर्मा ने किया, उसमें उन्होंने नृतत्वशास्त्र, इतिहास, भाषाशास्त्र का सहारा लिया. शब्दों की संरचना और उनकी उत्पत्ति का विश्‍लेषण कर वे इस निष्कर्ष पर पहुँचते हैं कि आर्यों की भाषा का गहरा प्रभाव यूरोप और पश्चिम एशिया की भाषाओं पर है.\nउनका तर्क था कि प्रगतिशीलता के सन्दर्भ में परंपरा-बोध एक बुनियादी मूल्य है, फिर चाहे इसे साहित्य के परिप्रेक्ष्य में रखा-परखा जाय अथवा समाज के. दूसरे शब्दों में बिना साहित्यिक परंपरा को समझे न तो प्रगतिशील आलोचना और साहित्य की रचना हो सकती है और न ही अपनी ऐतिहासिक परंपरा से अलग रहकर कोई बड़ा सामाजिक बदलाव संभव है. लेकिन परंपरा में जो उपयोगी और सार्थक है, उसे उसका मूल्यांकन किए बिना नहीं अपनाया जा सकता.\nसाहित्य आजतक में आज हम रामविलास शर्मा की पुण्यतिथि पर उनकी आलोचना पुस्तक 'परंपरा का मूल्यांकन' से एक अंश दे रहे. यह पुस्तक परंपरा को लेकर उनकी खोजी, उपयोगी दृष्टि और सार्थक तलाश का प्रतिफलन है. सुविख्यात समालोचक डॉ रामविलास शर्मा ने इस पुस्तक में जहाँ हिंदी जाति के सांस्कृतिक इतिहास की रूपरेखा प्रस्तुत की है, वहीं अपने-अपने युग में विशिष्ट भवभूति और तुलसी की लोकाभिमुख काव्य-चेतना का विस्तृत मूल्यांकन भी किया है.\nपुस्तक अंशः परंपरा का मूल्यांकन\n- रामविलास शर्मा\nसाहित्य मनुष्य के सम्पूर्ण जीवन से सम्बद्ध है. आर्थिक जीवन के अलावा मनुष्य एक प्राणी के रूप में भी अपना जीवन बिताता है. साहित्य में उसकी बहुत-सी आदिम भावनाएँ प्रतिफलित होती हैं जो उसे प्राणिमात्र से जोड़ती हैं. इस बात को बार-बार कहने में कोई हानि नहीं है कि साहित्य विचारधारा मात्र नहीं है. उसमें मनुष्य का इन्द्रिय-बोध, उसकी भावनाएं, आंतरिक प्रेरणाएं भी व्यंजित होती हैं. साहित्य का यह पक्ष अपेक्षाकृत स्थायी होता है.\nजिस समय ऐतिहासिक भौतिकवाद की स्थापना हुई, उस समय जीव-विज्ञान में विकासवाद का बोलबाला था. यह विकासवाद सही हो चाहे गलत, यह बात सच है कि साहित्य में विकास-प्रक्रिया उसी तरह सम्पन्न नहीं होती जैसे समाज में. सामाजिक विकास-क्रम में सामंती सभ्यता की अपेक्षा पूंजीवादी सभ्यता को अधिक प्रगतिशील कहा जा सकता है और पूंजीवादी सभ्यता के मुकाबले समाजवादी सभ्यता को. पुराने चरखे और करघे के मुकाबले मशीनों के व्यवहार से श्रम की उत्पादकता बहुत बढ़ गयी है. पर यह आवश्यक नहीं है कि सामन्ती समाज के कवि की अपेक्षा पूंजीवादी समाज का भवि श्रेष्ठ हो. यह भी सम्भव है कि आधुनिक सभ्यता का विकास कविता के विकास का विरोधी हो और कवि स्वयं बिकाऊ माल बन रहा हो. व्यवहार में यही देखा जाता है कि 19वीं और 20वीं सदी के कवि- क्या भारत में और क्या यूरोप में- पुराने कवियों को घोटे जा रहे हैं और कहीं उनके आस-पास पहुंच जाते हैं तो अपने को धन्य मानते हैं. ये जो तमाम कवि अपने पूर्ववर्ती कवियों की रचनाओं का मनन करते हैं, ये उनका अनुकरण नहीं करते, उनसे सीखते हैं, और स्वयं नयी परम्पराओं को जन्म देते हैं. जो साहित्य दूसरों की नकल करके लिखा जाय, वह अधम कोटि का होता है और सांस्कृतिक असमर्थता का सूचक होता है. जो महान् साहित्यकार हैं, उनकी कला की आवृत्ति नहीं हो सकती, यहाँ तक कि एक भाषा से दूसरी भाषा में अनुवाद करने पर उनका कलात्मक सौन्दर्य ज्यों का-त्यों नही बना रहता. औद्योगिक उत्पादन और कलात्मक उत्पादन में यह बहुत बड़ा अंतर है. अमेरिका ने ऐटम बम बनाया, रूस ने भी बनाया पर शेक्सपियर के नाटको जैसी चीज का उत्पादन दुबारा इंग्लैंड में भी नहीं हुआ.\nभौतिकवाद दो तरह का है, एक यान्त्रिक भौतिकवाद, इस द्वंदात्मक भौतिकवाद. यान्त्रिक भौतिकवाद की विशेषता यह है कि वह चेतना को आर्थिक सम्बन्धों का प्रतिबिम्ब मात्र मानता है. प्रतिबिम्ब यांत्रिक होता ही है. जब चेतना प्रतिबिम्ब है, तब संस्कृति भी प्रतिबिम्ब है, साहित्य भी प्रतिबिम्ब है. इस स्थिति में पुराना आर्थिक ढाँचा बदलने पर संस्कृति का ताना-बाना भी पूरी तरह बदल जाता है. इस यान्त्रिक भौतिकवाद का विकास फ्रांस में हुआ; 19वी सदी में जब भौतिक विज्ञान का विकास हुआ, तो इस विज्ञान का दार्शनिक दृष्टिकोण इसी यांत्रिक भौतिकवाद से प्रभावित हुआ. इसके विपरीत द्वंद्वात्मक भौतिकवाद मनुष्य की चेतना को आर्थिक संबंधों को प्रभावित मानते हुए उसको सापेक्ष स्वाधीनता स्वीकार करता है. आर्थिक सम्बन्धों से प्रभावित होना एक बात है, उनके द्वारा चेतना का निर्धारित होना और बात है. भौतिकवाद का अर्थ भाग्य-वाद नहीं है. सब कुछ परिस्थितियों द्वारा अनिवार्यत: निर्धारित नहीं हो जाता. यदि मनुष्य परिस्थितियों का नियामक नहीं है तो परिस्थितियाँ भी मनुष्य की नियामक नहीं हैं. दोनों का सम्बन्ध द्वन्द्वात्मक है. यही कारण है कि साहित्य सापेक्षरूप में स्वाधीन होता है.\nगुलामी अमेरिका में थी और गुलामी एथेन्स में थी किन्तु एथेन्स की सभ्यता ने सारे यूरोप को प्रभावित किया और गुलामों के अमेरिकी मालिकों ने मानव संस्कृति को कुछ भी नहीं दिया. सामन्तवाद दुनिया भर में कायम रहा पर इस सामन्ती दुनिया में महान कविता के दो ही केन्द्र थे -भारत और ईरान. पूंजीवादी विकास यूरोप के तमाम देशों में हुआ पर रेफ़ैल, लेओनार्दो दा विंची और माइकेल एंजेलो इटली की देन हैं. यहां हम एक ओर यह देखते हैं कि विशेष सामाजिक परिस्थितियों में कला का विकास संभव होता है, दूसरी ओर हम यह भी देखते हैं कि समान सामाजिक परिस्थितियाँ होने पर भी कला का समान विकास नहीं होता. यहां हम असाधारण प्रतिभाशाली मनुष्य की अद्वितीय भूमिका भी देखते हैं. जिस तरह औद्योगिक उत्पादन का समाजीकरण पूंजीवादी व्यवस्था में होता है, उस तरह साहित्यिक रचना का समाजीकरण नहीं होता. कारखाने में 1500 मजदूर दिन- प्रतिदिन थान के थान कपड़े निकालते हैं. यदि साहित्यकारों को साहित्य रचना के कारखाने में भर्ती कर दिया जाय, तो हो सकता है उनका कुछ दोष दूर हो जाएँ, अथवा वे एक दूसरे से इतना लड़ें कि और किसी काम के लिए उन्हें फुर्सत न मिले, पर नियमित रूप से उच्च कोटि का उपन्यास, काव्य, नाटक, पञ्चवर्षीय योजना के अनुसार, उस कारखाने से निकालते रहेंगे, इसकी सम्भावना ज़रा कम है. साहित्यकार आपसी सहयोग से लाभ उठाते हैं पर अभी तक उस तकनीक का पता नहीं लगाया जा सका, जिसे लोगों को सिखाकर साहित्य का सामूहिक उत्पादन किया जा सके.\nपुस्तक: परंपरा का मूल्यांकन\nलेखकः रामविलास शर्मा\nमूल्य: हार्डबाउंड रुपए 550/- पेपरबैक रुपए 195/-\nपृष्ठ संख्या: 252


Today's News : मुख्यमंत्री बाल हृदय उपचार योजना से हेमराज को मिला नवजीवन\nमुख्यमंत्री बाल हृदय उपचार योजना से हेमराज को मिला नवजीवन\nभोपाल : शनिवार, दिसम्बर 23, 2017, 19:22 IST\nखण्डवा जिले के छैगांवमाखन विकासखंड के ग्राम कोलाडिट निवासी श्री धर्मेद्र के घर बड़ी मन्नतों और इंतजार के बाद पुत्र हेमराज का जन्म हुआ। घर में कुछ दिन तो खुशी का माहौल रहा , लेकिन जैसे-जैसे बालक हेमराज बड़ा होता गया, माँ बाप की चिंता बढ़ने लगी, क्योंकि वह और बच्चों की तरह जी भर के खेल नहीं पाता था। थोड़ा सा खेलने के बाद ही हेमराज की सांस फूलने लगती और हाँफने लगता था। उसकी ऐसी हालत देख माता-पिता चिंतित हो उठते थे। गांव के कुछ लोगों ने धर्मेन्द्र को बताया कि इस तरह के लक्षण उन बच्चों में पाये जाते हैं, जिनके दिल में छेद होने या ह्दय का वॉल्व खराब होने की समस्या होती है। यह सुनकर धर्मेन्द्र पर मानो बिजली गिर पड़ी क्योंकि उसकी आर्थिक स्थिति इतनी अच्छी नहीं थी कि वह अपने बच्चे के हृदय रोग का उपचार करा सके।\nजब हेमराज5वर्ष का हो गया तो एक दिन गांव में राष्ट्रीय बाल स्वास्थ्य कार्यक्रम के तहत बच्चों का स्वास्थ्य परीक्षण शिविर हुआ। कोलाडिट ग्राम की आशा कार्यकर्ता सीमा कुशवाह ने धर्मेन्द्र को ब्लॉक की आर.बी.एस.के. टीम से मिलाया। जांच करने पर बच्चे को हृदय संबंधी समस्या का पता चला। हेमराज को आबीएसके के नोडल ऑफिसर डॉ. अनिल तंतवार को भी दिखाया गया। उन्होंने हेमराज का स्वास्थ्य परीक्षण जिला अस्पताल खण्डवा में डॉ. भूषण बांडे से करवाया जिसमें उसे हृदय रोग की पुष्टि हुई और इंदौर रेफर किया गया।\nइन्दौर के ग्रेटर कैलाश अस्पताल व्दारा हेमराज की निःशुल्क जांचे की गई तथा उसके इलाज पर 75,000 रू. संभावित खर्च बताया गया। समस्त कागजी कार्यवाही पूर्ण कर हेमराज के ऑपरेशन के लिए ''मुख्यमंत्री बाल हृदय उपचार योजना'' में आवेदन करवाया गया और मुख्य चिकित्सा एवं स्वास्थ्य अधिकारी डॉ. रतन खंडेलवाल ने उसके लिए 75 हजार की राशि स्वीकृत की। स्वीकृति के बाद हेमराज का सफल ऑपरेशन इन्दौर के ग्रेटर कैलाश अस्पताल में निःशुल्क हुआ।\nअब हेमराज पूर्ण रूप से स्वस्थ है। उसे खेलने-कूदने में किसी भी प्रकार की परेशानी नहीं होती और न ही थकान और हॉफनी आती है।\nसफलता की कहानी (खण्डवा)\nसुनीता दुबे\_ब्रजेन्द्र शर्मा


महाराष्ट्र : सांगली के सड़क हादसे में6कुश्ती पहलवानों की मौत,5गंभीर रूप से घायल ! - Jia Mumbai महाराष्ट्र : सांगली के सड़क हादसे में6कुश्ती पहलवानों की मौत,5गंभीर रूप से घायल ! - Jia Mumbai\nYou are at:Home»महाराष्ट्र»महाराष्ट्र : सांगली के सड़क हादसे में6कुश्ती पहलवानों की मौत,5गंभीर रूप से घायल !\nमहाराष्ट्र : सांगली के सड़क हादसे में6कुश्ती पहलवानों की मौत,5गंभीर रूप से घायल !\nमहाराष्ट्र के सांगली में एक दर्दनाक सड़क हादसे में6कुश्ती पहलवानों की मौत हो गई। जबकि, हादसे में5और लोग घायल हो गए। घायलों का इलाज हॉस्पिटल में चल रहा है, लेकिन उनकी हालत गंभीर बताई जा रही है।\nरिपोर्ट के मुताबिक, कुंडल गांव-सांगली रोड पर गन्ने से लदे ट्रेक्टर और जीप की टक्कर हो गई, जिसमें पहलवानों की मौत ही गई। ये सभी पहलवान क्रांति कुश्ती संकुल संस्थान के हैं और सांगली के पास कुंडल गांव के कुश्ती अखाड़े में रहते हैं। हादसा रात करीब 1 से2बजे की बीच हुआ, जब पहलवानों की क्रूजर गाड़ी गन्ने से लदे ट्रेक्टर से टकरा गई।6पहलवानों की तो मौके पर ही मौत हो गई जबकि5पहलवानों की हालत गंभीर है।\nहादसे के शिकार हुए पहलवान सातारा के औंध गांव से एक स्थानीय पहलवानी प्रतियोगिता में हिस्सा लेकर वापस लौट रहे थे। टक्कर इतनी जोरदार थी कि गाड़ी के परखच्चे उड़ गए।\nइस हादसे में विजय शिंदे, आकाश देसाई, शुभम घारगे, सौरभ माने, अविनाश गायकवाड और रणजीत धनवड़े कुश्ती पहलवानों की मौत हो गई है। इस हादसे के बाद पूरे महाराष्ट्र के पहलवानों में शोक की लहर फैल गई है। देर रात हुए इस हादसे में मरने वालों की तादाद बढ़ने की एक वजह सही वक्त पर मदद न मिल पाना भी बताई जा रही है।\nपुलिस के मुताबिक, पहलवानों की जीप सांगली से कुंडल गांव की तरफ जा रही थी तभी सांगली रोड से रोंग साइड से आ रहे एक ट्रेक्टर ने उनकी गाड़ी को रौंद दिया। पुलिस ने आरोपी ट्रेक्टर के चालक के खिलाफ मामला दर्ज कर लिया है। फ़िलहाल, पुलिस इस मामले में जांच कर रही है।


शादी का लहँगा खरीदते समय अगर ध्यान देंगी इन टिप्स पर, तो रहेंगी फायदे में » She Zindagi\nHome Fashion शादी का लहँगा खरीदते समय अगर ध्यान देंगी इन टिप्स पर, तो...\nशादी का लहँगा खरीदते समय अगर ध्यान देंगी इन टिप्स पर, तो रहेंगी फायदे में\nशादी का लहँगा –\nशादी किसी भी लड़की के लिये एक खूबसूरत सपना होता है. यह उसके लिए एक अहम दिन होता है. इस दिन के लिए हर लड़की बहुत तैयारियां करती है. शादी के दिन हर लड़की सबसे ख़ूबसूरत दिखना चाहती है. जिसके लिए सबसे पहले उसका फोकस उसकी वेडिंग ड्रेस पर होता है क्योंकि वेडिंग ड्रेस ही एक दुल्हन को परफेक्ट लुक देती है.\nभारतीय दुल्हन अपनी शादी पर लहँगा पहनती है, जिसके लिए वह कई महीने पहले से बाजार, मॉल, बुटिक में जा कर अपनी पसंद का लहँगा तलाश करती है. कई बार इतना तलाश करने के बाद भी दुल्हन को अपनी पसंद का लहँगा नहीं मिल पाता.\nआपको आपकी पसंद का लहँगा मिल सके इसके लिए आपको कुछ बातें दिमाग में रखनी चाहिए जिनमें लहँगे की कीमत, रंग, डिज़ाइन आदि बातों को याद रख कर अगर आप आपकी पसन्द का लहँगा तलाशेंगी तो आपको वह जरुर मिलेगा.\nइसके अलावा कुछ ऐसी गलतियाँ भी होती है जो हम लहँगा खरीदते वक़्त करते है जिसका खामियाजा हमें बाद में भुगतना पड़ता है.\nतो लहँगा खरीदते समय आप भी ये गलतियां न करें उसके लिए हम आपको कुछ टिप्स दे रहें हैं –\n(1) बजट –\nजब आप खरीददारी के लिए निकलती हैं तो कई बार आप वो चीजें भी ले लेती हैं जिनकी आपको जरूरत नहीं होती इससे आपका बजट बिगड़ जाता है और आप वो चीज नहीं ले पाती जो कि आपको चाहिए होती है. इसलिए बाजार निकलने से पहले आप अपने लहँगे के लिए पहले से बजट तैयार कर लें और उस बजट के हिसाब से अपने लिए लहँगा खरीदें.\nऐसा करने से आपका समय भी बचेगा और मोलभाव से भी राहत मिलेगी और लहँगा आपके बजट में ही आएगा. पर्याप्त वक्त रहने पर आप अच्छी तरह जांच-परख कर अपना लहंगा खरीद पाएंगी और मन के मुताबिक खरीदारी भी होगी.\n(2) बॉडी शेप –\nअपनी हाइट, वेट के अनुसार ही लहँगा चुनें क्योंकि यह जरूरी नहीं है कि जो लहँगा दिखने में खूबसूरत लग रहा हो वो पहनने में में भी उतना अच्छा लगे.\nलहँगे की डिज़ाइन हमेशा ऐसी पसन्द करे जो आपकी बॉडी शेप को सूट करे, अगर आपकी हाइट अच्‍छी है लेकिन आपका वेट ज्‍यादा नहीं हैं तो आपको घेरदार लहंगा पहनना चाहिए, इससे आपकी हाइट ज्‍यादा नहीं लगेगी.\nअगर आपकी हाइट छोटी है और हेल्‍थ ज्‍यादा है तो घेरदार लहंगा पहनने की भूलकर भी न सोचें. आपके ऊपर बारीक डिजाइन औऱ बेल कढ़ाई वाला लहँगा अच्‍छा लगेगा.\nअगर आप हेल्दी हैं लेकिन आपकी हाइट अच्‍छी है तो फि‍टिंग वाला लहंगा आप पर खूब फबेगा इससे आपका मोटापा दब जाएगा और आप थोड़ी पतली भी लगेंगी.\nअगर आप दुबली-पतली हैं तो लहँगे को ख़ूब सारा वॉल्यूम दें इससे आपकी पर्सनैलिटी को ग्रेस मिलेगा. इसके अलावा ऐसे फैब्रिक का चुनाव करें, जो आपकी बॉडी को थोड़ा कर्व दें.\n(3) स्किन कलर –\nलहँगा खरीदते समय अपने स्किन टोन को ध्यान में रख कर लहँगा खरीदें, तभी आप पर लहँगा जंचेगा –\nअगर आपका रंग गोरा है तो आप किसी भी रंग का लहँगा चुन सकती हैं. आप रेड कलर सेलेक्ट कर सकती हैं, इसके अलावा सॉफ्ट पेस्टल, पिंक, पीच या लाइट सॉफ्ट ग्रीन जैसे रंग भी आप पर बहुत अच्‍छे लगेंगे.\nअगर आपका रंग गेहुंआ है तो आप इन रंगों का चुनाव कर सकती हैं जैसे रूबी रेड, नेवी ब्लू, ऑरेंज रस्ट, गोल्डन, रॉयल ब्लू आदि.\nडस्की ब्‍यूटी पर ब्राइट कलर जैसे मजेंटा, लाल, नारंगी आदि कलर बहुत अच्‍छे लगते हैं और अगर आप बांग्ला, साउथ इंडियन या फिर गुजराती हैं तो सफेद रंग चुनने में आपको परेशानी नहीं होगी.\n(4) इमेजनरी न बनें –\nभावी दुल्हन अक्सर अपने दुल्हन के लुक को ले कर कई सपने देख लेती है. इसके लिए वो अपने लिए लहँगा भी ऐसा चाहती है जिसमे वो सबसे सुंदर दिखे. ऐसा लहँगा ढूंढने के लिए वो हर दुकान, मॉल , बुटिक में चक्कर लगाती है जो उसके लिए परेशानी बन जाती है.\nइसलिए भावी दुल्हन को चाहिए कि पहले से लहँगे का इमेजनरी फ़ोटो न बनायें और शॉप पर जा कर ही लहँगा पसंद करें जो दुल्हन पर सूट करे.\n(5) जाँच परख –\nलहँगा पसन्द करने के बाद उसको अच्छे से जांच परख कर लें. सुनिश्चित कर लें कि लहँगा कहीं से फटा हुआ तो नहीं है या फिर लहँगे में कोई छेद तो नहीं है. इसके लिए आपको लहँगे की बहुत बारीकी से जाँच करनी होगी. इसके अलावा लहँगे की कढ़ाई की तरफ भी ध्यान देना चाहिए कि स्टोन या मोती निकल तो नहीं रहे.\n(6) एडवाइस –\nजब भी आप लहँगा लेने जाएं तब ज्यादा लोगों को साथ न लें जाएं क्योंकि आप जितने लोगों को साथ ले जाओगे वे सभी अलग-अलग एडवाइस दे कर आपको और भी ज़्यादा कंफ्यूज कर देंगे जिससे आपको लहँगा खरीदने में परेशानी होगी. इसलिए ज्यादा लोगों की सलाह न लेते हुए केवल 1 या2लोगों को ही साथ ले कर जाएं.\n(7) दुप्पटे पर भी ध्यान दें –\nहम जब लहँगे की खरीददारी करने जाते हैं तो सिर्फ लहँगे की तरफ ही ध्यान देते है, दुपट्टे और ब्लाउज की तरफ ध्यान नहीं देते जो कि एक बड़ी मिस्टेक होती है. हमें ऐसी मिस्टेक नहीं करना चाहिए. लहँगा पसन्द करने के बाद उसके साथ के ब्लाउज़ और दुपट्टे पर भी नजर डालना चाहिए.\nअगर लहँगा बहुत भारी वर्क वाला हो तो दुपट्टा हल्का लें. अगर दोनों भारी वर्क वाले होंगे तो आपकी ज्‍वैलरी का लुक अच्‍छा नहीं आएगा और आपका लुक बहुत भारी लगेगा. इसके अलावा यह भी जाँच ले कि दुपट्टे और ब्लाउज की कढ़ाई सही है या नहीं.\nये कुछ टिप्स से जो आपको लहँगा खरीदते समय होने वाली मिस्टेक से बचायेगा. इसके अलावा इन टिप्स को ध्यान में रखने से आप लहँगा आसानी से पसन्द कर पाएंगी.\nगर्मियों के लिए ये5फेसपैक आपको देंगे ग्लोइंग स्किन\nPrevious articleदेश विदेश में लगे इन अजीबो-गरीब बैन के बारे में जानकर आपको हैरानी होगी\nNext articleक्रिस्पी ब्रेड खोया डिलाइट\nविंटर में शादी अटेंड करनी है तो अपनाइये ये7ब्लाउज़...


आतंकवाद से खिलाफ पाकिस्तान के कदमों को बताया नाकाफी | दुनिया | DW | 22.02.2019\nआतंकवाद से खिलाफ पाकिस्तान के कदमों को बताया नाकाफी\nपेरिस स्थित वित्तीय एक्शन टास्क फोर्स, एफएटीएफ का कहना है कि पाकिस्तान ने अभी तक मनी लॉन्ड्रिंग और आतंकवाद को मिलने वाली वित्तीय मदद को रोकने के लिए ज्यादा कदम नहीं उठाए हैं. संस्था ने इसका अर्थ यह निकाला कि पाकिस्तान को इस्लामिक स्टेट, अलकायदा और अन्य आतंकवादी संगठनों से होने वाले खतरों का अंदाजा नहीं है.\nएफएटीएफ ने कहा कि वह इस दिशा में पाकिस्तान के साथ काम करता रहेगा लेकिन फिलहाल उसे अपनी "ग्रे लिस्ट" से नहीं निकालेगा. एफएटीएफ की "ग्रे लिस्ट" में वे देश होते हैं जो आतंकवाद को रोकने के लिए जरुरी और पर्याप्त कदम नहीं उठा पाते हैं.\nएफएटीएफ ने पाकिस्तान से अपनी कार्य योजना को तेजी से पूरा करने का आग्रह किया और कहा कि देश विशेष रूप से मई 2019 की समयसीमा में दिए हुए कामों पर ध्यान दे. पाकिस्तान के पश्चिमी सहयोगी उससे लंबे समय से आतंकवादी समूहों पर अंकुश लगाने पर जोर दे रहे हैं.\nग्रे लिस्ट में नाम होने से पड़ सकता है अंतरराष्ट्रीय बाजार से कर्ज मिलने पर बुरा असर.\nइस लिस्ट में रहने की वजह से पाकिस्तान के लिए अंतरराष्ट्रीय बाजार से कर्ज लेना और मुश्किल हो जाएगा. खासतौर पर इस वक्त देश कि अर्थव्यवस्था खराब चल रही है. हालांकि इस लिस्ट की कोई कानूनी बाध्यता नहीं होती मगर अंतरराष्ट्रीय रेगुलेटर और वित्तीय संस्थान कर्ज देने से पहले ज्यादा सावधान रहते हैं. इससे देश के व्यापार और निवेश पर बुरा असर पड़ सकता है.\nएफएटीएफ का कहना है कि पाकिस्तान को ये साबित करना होगा कि उसने मनी लॉन्ड्रिंग और आतंकवाद को मिलने वाली वित्तीय मदद पर आवश्यक प्रतिबंध लगाए हैं. उन्होंने सुझाव दिया कि पाकिस्तान में अवैध धन की पहचान करने वाले अधिकारियों के बीच में बेहतर तालमेल लाना होगा और अभियोजन पक्ष को भी ज्यादा समर्थन देना पड़ेगा.\nभारतीय कश्मीर के पुलवामा में हुए आतंकी हमले के बाद, भारत ने कथित तौर पर आतंकी फंडिंग पर अंकुश लगाने के लिए पाकिस्तान के खिलाफ एफएटीएफ के सामने एक मजबूत अपील की थी. भारत ने आतंकवाद निरोधक निगरानी सूची में अपने पड़ोसी राष्ट्र को बनाए रखने के लिए दबाव भी डाला था.\nपेरिस स्थित संस्था की ग्रे लिस्ट में होने का विरोध करते आए हैं ईरान जैसे देश.\nभारत ने कश्मीर में तीन दशकों में हुए सबसे बड़े हमले को अंजाम देने के लिए पाकिस्तान स्थित आतंकवादियों को दोषी ठहराया है. आत्मघाती बम हमले में 40 से अधिक भारतीय अर्द्धसैनिक मारे गए हैं. इस आतंकी घटना पर कार्रवाई के लिए नई दिल्ली पड़ोसी इस्लामाबाद पर नए सिरे से दबाव बढ़ा रहा है.\nदवाब के माहौल में पाकिस्तान ने दो आतंकवादी संगठनों पर बैन भी लगाया है. ये वही आतंकवादी संगठन हैं, जिनके तार 2008 के मुंबई आतंकी हमले से जुड़े हैं. पाकिस्तान के आंतरिक मंत्रालय ने एक बयान में कहा कि जमात-उद-दावा और फलाह-ए-इन्सानियत फाउंडेशन को आतंकवादी संगठन माना जाएगा और बताया कि प्रधानमंत्री इमरान खान ने अधिकारियों से कहा है कि इन संगठनों को रोकने के लिए तेजी से कदम उठाए जाए. बयान में और कोई जानकारी नही दी गई.\nमुंबई हमले में 166 लोग मारे गए थे और इस हमले ने भारत और पाकिस्तान को युद्ध की कगार पर ला दिया था. ये सारे कदम दक्षिण एशिया में बढ़ते हुए तनाव की वजह से लिए गए हैं. वाशिंगटन और नई दिल्ली लंबे समय से पाकिस्तान से लश्कर के खिलाफ कार्रवाई करने के लिए आग्रह कर रहे है. लश्कर को 2002 में इस्लामाबाद ने प्रतिबंधित कर दिया था, लेकिन लश्कर ने खुद को जमात उद दावा और एफआईएफ के रूप में फिर से लांच किया है. दोनों समूहों का कहना है कि वे दानी संस्था है और उग्रवादियों से उनका कोई संपर्क नही है. अमेरिका ने जमात उद दावा नेता हाफिज सईद पर एक करोड़ डॉलर का इनाम रखा है लेकिन इसके बावजूद वे पाकिस्तान में बड़े पैमाने पर स्वतंत्र रूप से काम कर रहा है. हाफिज सईद ने मुंबई हमलों में शामिल होने से भी इनकार किया है.\nएनआर/आरपी (रॉयटर्स, एएफपी)\nपाकिस्तान से चलने वाला जेईएम वहां सक्रिय ऐसे कई संगठनों में से एक है, जो कश्मीर में लड़ रहे हैं. खुद पाकिस्तान में आधिकारिक तौर पर जेईएम समेत ऐसे गुटों पर बैन है लेकिन नई दिल्ली का आरोप है कि पाकिस्तान क्षद्म तौर पर इनका इस्तेमाल भारत को अस्थिर करने के लिए करता है.\nअलग थलग पड़ रहा है पाकिस्तान\nबेनजीर भुट्टो के बेटे और पाकिस्तान पीपुल्स पार्टी के अध्यक्ष बिलावल भुट्टो जरदारी का कहना है कि वह पुलवामा हमले के बाद भारत के लोगों को नाराजगी समझते हैं. उन्होंने माना कि पाकिस्तान अलग थलग पड़ रहा है. (22.02.2019)\nभारत प्रशासित जम्मू और कश्मीर में उग्रवादी हमले ने नई दिल्ली और इस्लामाबाद को फिर से टकराव के रास्ते पर ला दिया है. सुरक्षा विश्लेषकों का कहना है कि विवाद का राजनीतिक समाधान और मुश्किल हो गया है. (15.02.2019)\nजर्मन सरकार ने फैसला किया है कि वह अब देश में चलने वाले सबसे बड़े इस्लामिक संगठन डीआईटीआईबी की परियोजनाओं के लिए धन मुहैया नहीं कराएगी. (31.08.2018)\nकीवर्ड पाकिस्तान, एफएटीएफ, अलकायदा, आतंकवाद, एंटीटेररिज्म


IRCTC IPO: ten things to know hindi\nSep 30, 2019 16:30 IST\nभारतीय रेलवे की सहयोगी तथा सबसे बड़ी कंपनी आईआरसीटीसी (इंडियन रेलवे कैटरिंग एंड टूरिज्म कॉर्पोरेशन) का इनीशियल पब्लिक ऑफर (आईपीओ) 30 सितंबर 2019 को निवेश के लिए खुल गया है. इस आईपीओ में निवेशक 03 अक्टूबर तक निवेश कर सकते हैं.\nभारतीय रेलवे द्वारा आईआरसीटीसी अधिकृत एकमात्र ऐसी इकाई है, जो अपनी वेबसाइट तथा मोबाइल एप्लीकेशन रेल कनेक्ट के तहत रेलवे टिकट ऑनलाइन सेवा प्रदान करती है. वेबसाइट तथा मोबाइल एप्लीकेशन के माध्यम से औसतन 8.4 लाख से अधिक टिकट रोजाना ऑनलाइन बुक किये जाते हैं.\nIRCTC IPO: 10 महत्वपूर्ण बातें\n• इसके लिए आईआरसीटीसी ने 315 रुपये से 320 रुपये प्राइस बैंड तय किया है. आईआरसीटीसी की इसके जरिए 645 करोड़ रुपये जुटाने की योजना है.\n• केंद्र सरकार आईपीओ के द्वारा आईआरसीटीसी के 2.01 करोड़ शेयर अर्थात 12.6 प्रतिशत हिस्सेदारी को बेचना चाह रही है. सरकार की हिस्सेदारी इसके बाद कंपनी में घटकर 87.4 प्रतिशत रह जायेगी.\n• कंपनी ने इसके अतिरिक्त रिटेल निवेशक और रेलवे के कर्मचारियों के लिए 10 रुपये प्रति शेयर की छूट की भी घोषणा की है.\n• केंद्र सरकार दस रुपये अंकित मूल्य के 2,01,60,000 शेयर बिक्री के लिए रखेगी जिसमें रेलवे कर्मचारियों के लिए 1,60,000 शेयर आरक्षित रहेंगे.\n• कंपनी के शेयरों हेतु न्यूनतम बिड साइज 40 शेयरों की होगी अर्थात कम-से-कम 40 शेयरों में निवेश करना होगा.\n• रिटेल निवेशक को इस तरह 305 रुपये से 310 रुपये प्रति शेयर के प्राइस बैंड के हिसाब से एक लॉट कम-से-कम 12,200 रूपये से 12,400 रुपये के बीच पड़ेगा.\n• कंपनी के शेयर बीएसई और एनएसई एक्सचेंज पर संभावित तारीख 14 अक्टूबर 2019 को सूचीबद्ध हो सकते हैं.\n• आईआरसीटीसी आईपीओ के 35 प्रतिशत का आवंटन रिटेल हेतु रखा गया है. रिटेल निवेशक को दो लाख रुपये तक के शेयर खरीदने की अनुमति है.\n• आईआरसीटीसी के राजस्व में बहुत अच्छी बढ़ोत्तरी हुई है. आईआरसीटीसी का राजस्‍व वित्त वर्ष 2019 में 1899 करोड़ रुपये रहा है, जो पिछले वित्त वर्ष 2018 से करीब 25 प्रतिशत अधिक है.\n• ये हिस्सा केंद्र सरकार विनिवेश के तहत बेच रही है. इसलिए यह पूरी रकम केंद्र सरकार के पास जायेगी.\nIRCTC का आईपीओ कैसे खरीदें?\nIRCTC के आईपीओ में निवेश करने के लिए डीमैट अकाउंट (Demat account) होना चाहिए. ब्रोकर के माध्यम से डीमैट अकाउंट में निवेश किया जा सकता है. आईआरसीटीसी आईपीओ में निवेश हेतु अपनी वेबसाइट पर एक सेक्शन रखा है. वेबसाइट के इस सेक्शन में जाकर कुछ जानकारी भरने के बाद आईपीओ हेतु आवेदन किया जा सकता है. इसमें आईपीओ की संख्या, आईपीओ की कीमत के बारे में जानकारी देनी होती है. आईआरसीटीसी के आईपीओ के लिए 30 सितंबर से लेकर 03 अक्टूबर 2019 तक निवेश किया जा सकता है.\nयह भी पढ़ें: भारतीय रेलवे ने लिया फैसला, शताब्दी-तेजस ट्रेन में 25 फीसदी कम होगा किराया


फिल्मों को जरुरत है, स्वस्थ दिलो-दिमाग वाले निर्माताओं की | kuchhalagsa.blogspot.com\nblogid : 25529 postid : 1379370\nPosted On: 11 Jan, 2018 Others में\nकोई भी विधा मनुष्य, देश, समाज के लिए तभी उपयोगी या फलदाई होती है जब वह सही हाथों में हो। विकृत सोच तो अर्थ का अनर्थ ही करेगी। ऐसा ही एक सशक्त माध्यम है फ़िल्में; जो भारतीय अवाम पर गहरा असर डालती रही हैं। हमारे यहां इस विधा के एक से बढ़ कर एक जानकार रहे हैं, जिन्होंने समय-समय पर जनता को बिना किसी खौफ और दवाब के मनोरंजक तरीके से उद्वेलित करने का कारनामा किया है। आज वर्षों बीत जाने के बावजूद लोग बिमल रॉय, शांताराम, राजकपूर, सत्यजीत रे, हृषिकेश मुखर्जी, ताराचंद, बासु चटर्जी, बी आर चोपड़ा जैसे फिल्मकारों को, पचासों साल बीत जाने के बाद भी लोग भुला नहीं पाए हैं। आज भी कुछ लोग हैं जो इस विधा की गरिमा बनाए रखने को लेकर कटिबद्ध हैं। पर इसके साथ ही इस माध्यम से अथाह पैसा बनाने की चाहत कुछ ऐसे तिकड़मी लोगों को भी खींच लाई है। जिनका साम-दाम-दंड-भेद किसी भी तरह एक मात्र उद्देश्य धनोपार्जन होता है। उनको ना हीं समाज से मतलब है ना हीं युवाओं के पथ-भ्रष्टन से ! अपनी विकृत मानसिकता, ओछी सोच, को ही वे अपनी निपुणता मानते हैं। उनके लिए किसी तरह की बंदिश कोई मायने नहीं रखती, अभिव्यक्ति की आजादी के नाम पर वे कुछ भो उगलने को तैयार रहते हैं, फिर वह चाहे विवादित पट-कथा हो, अश्लील संवाद हों या वैसे ही दृश्य, चाहे वीभत्स खून-खराबा हो या शुद्ध भदेस गाली-गलौच ! गुणवत्ता\nतो गयी भाड़ में ! उन्हें इससे कोई मतलब नहीं कि, इसका असर बच्चों या किशोरों पर क्या पडेगा ! परिजन\nसपरिवार एक साथ बैठ ऐसी फिल्म देख पाएंगे कि नहीं ! उन्हें मतलब होता है राष्ट्रीय अवकाश या फिर सप्ताहंत के तीन दिनों की कमाई से। इसके लिए उनकी आपसी सर-फोड़ी की ख़बरें आजकल आम होती हैं। कुछ जान-बूझ कर ऐसा विषय चुनते हैं जिस पर सौ प्रतिशत हंगामा होना तय हो। इसके लिए वे तरह-तरह के विवाद पहले से ही खड़े करने लगते हैं, जिसके लिए आजकल विशेषज्ञ भी उपलब्ध हैं, जिनका काम ही होता है लंगड़ी-लूली फिल्म में विवाद की बैसाखी लगाने का। कोई इतिहास में टंगड़ी फंसाता है, तो कोई भाषा का क्रिया-कर्म करने पर उतारू हो जाता है, कोई आस्था-मान्यता से खिलवाड़ करने लगता है तो कोई जनमत की भावनाओं को दांव पर लगा देता है। कोई किसी नेता की छवि को धूमिल करने की बेजा कोशिश करता है तो कोई किसी के चरित्र को लांछित करने का कुप्रयास। आज फ़िल्में सिनेमा हॉल में नहीं बाहर सड़कों पर ही मनोरंजन करने का साधन बन गयी हैं। पर जब लोग उन्हें नापसंद कर देते हैं, नकार देते हैं, तो ऐसे बद-दिमाग लोग अपनी गलती ना मान दर्शकों के ही नासमझ होने का दावा करने लगते हैं।\nसीधी सी बात यह है कि आज के तथाकथित फिल्म निर्माता को अपने पर बिलकुल भरोसा नहीं है। ज्यादातर\nको इस विधा के किसी भी पहलू का पूरा ज्ञान भी नहीं होता। तिकड़म से इकठ्ठा किया गया धन, किसी बड़े स्टार की कुछ डेट का इंतजाम कर फिल्म बनानी शुरू कर दी जाती है। अधिकाँश वर्षों पहले की दो-चार फिल्मों का घालमेल या उनका “रि-मंचन” या फिर विदेशी चल-चित्रों का हिंदी रूपांतर होता है। यदि कहीं बिल्ली के भाग छीका टूट जाता है तो मीडिया में जबरदस्त प्रचार कर वह अपने आप को क्रांतिकारी फिल्म-मेकर के रूप में प्रचारित करवा आगे और ब्लंडर करने को तैयार हो जाता है।\nपहले के फिल्म निर्माता की अपनी शैली होती थी, अपनी पहचान होती थी, अपना “ब्रांड” होता था, हरेक का अपना ढंग होता था, स्तर होता था, पूरी विधा पर पकड़ होती थी। समर्पित थे वे लोग कला के प्रति ! उनकी दो-तीन साल में आने वाली फिल्मों का लोग बेसब्री से इंतजार किया करते थे। उस समय नामी-गिरामी फिल्म निर्माताओं की फ़िल्में कई बार एक साथ रिलीज होती थीं और खूब पसंद की जाती थीं। हरेक को अपनी क्षमता\nपर पूरा भरोसा होता था, इसीलिए उनमें से किसी को किसी “क्लैश” का डर नहीं होता था। दस-बीस रुपए की कीमतों वाली 800-900 सीटों वाले एक हॉल में पच्चीस-पचास हफ्ते चलने के बाद सिल्वर या गोल्डन जुबली कहलाती थीं, और आज भी याद की जाती हैं। ऐसा नहीं था कि उस समय स्तर-हीन फ़िल्में नहीं बनती थीं, पर उनकी संख्या कम ही होती थी।\nऐसा नहीं है कि सब कुछ निराशा जनक हो गया हो; आज भी इस विधा के निष्णात लोग कटिबद्ध हैं इस माध्यम को नई-नई ऊंचाईंयों तक पहुंचाने के लिए। आज पहले से ज्यादा सुविधाएं, सुरक्षा, तकनीकी उपलब्ध हैं, जिससे गुणवत्ता भुई बढ़ी है। फिल्म बनने में अब सालों नहीं लगते। संसार भर में हमारी फ़िल्में नाम कमा रही हैं। इस माध्यम से जुड़े लोगों की पूछ-परख विभिन्न देशों में होने लगी है।\nबॉलीवुड ही नहीं क्रिकेटर्स के बच्चों के नाम भी


निर्भया की घटना को पूरे हुए 8 साल, माँ बोली- पीड़‍िताओं के लिए जारी रहेगा सघर्ष | Anokhi Dunia\nनिर्भया की घटना को पूरे हुए 8 साल, माँ बोली- पीड़‍िताओं के लिए जारी रहेगा सघर्ष\nनई दिल्ली. जैसा कि देश 1971 के भारत-पाकिस्तान युद्ध में जीत का जश्न मनाता है, यह दिन दिल्ली में 2012 की काली रात की भी याद दिलाता है, जब 2...\nनई दिल्ली. जैसा कि देश 1971 के भारत-पाकिस्तान युद्ध में जीत का जश्न मनाता है, यह दिन दिल्ली में 2012 की काली रात की भी याद दिलाता है, जब 23 वर्षीय पैरामेडिकल छात्र निर्भया के साथ छह लोग दिल्ली की सड़कों पर उतरे थे। लेकिन बस में नुकसान उठाना पड़ा। निर्भया के चार दोषियों को मौत की सजा सुनाई गई है, जबकि एक ने तिहाड़ में आत्महत्या की, जबकि एक को नाबालिग होने की सजा दी गई।\nनिर्भया के दोषियों को भले ही सज़ा मिल गई हो, लेकिन आज भी ऐसी घटनाएं रुकने का नाम नहीं ले रही हैं। निर्भया की मां अब सभी बलात्कार पीड़ितों के लिए न्याय की आवाज़ बनेगी और अपना संघर्ष जारी रखेगी। निर्भया के दोषियों को तिहाड़ जेल में फांसी दिए जाने के9महीने बाद, आशा देवी ने कहा कि बलात्कार पीड़ितों के लिए न्याय की लड़ाई उनकी बेटी को सच्ची श्रद्धांजलि होगी।\nनिर्भया के साथ हुई कठिनाई को याद करते हुए, आशा देवी ने कहा, 'मेरी बेटी को न्याय मिला। लेकिन इसका मतलब यह नहीं है कि मैं चुप रहूंगा। मैं सभी बलात्कार पीड़ितों को न्याय दिलाने के लिए लड़ता रहूंगा। केवल ऐसा करने से ही मैं अपनी बेटी को सच्ची श्रद्धांजलि दे सकूंगा। सभी को बलात्कार के खिलाफ एकजुट होकर आवाज उठाने की जरूरत है। उस मानवता ने देश को हिला दिया 16 दिसंबर, 2012 को निर्भया के साथ एक मिर्ची रात में दिल्ली की सड़कों पर जो कहर हुआ, उसने पूरे देश की अंतरात्मा को हिला दिया और महिलाओं के खिलाफ अपराध की रोकथाम के लिए एक कड़े कानून की आवश्यकता जताई।\nनिर्भया की मां ने अपनी बेटी को न्याय दिलाने के लिए लंबा संघर्ष किया। आखिरकार, 20 मार्च, 2020 को, चार साल के संघर्ष के बाद, निर्भया के चार दोषियों - मुकेश सिंह, अक्षय सिंह ठाकुर, विनय शर्मा और पवन गुप्ता को तिहाड़ जेल में फांसी दी गई। जबकि आशा देवी ने निर्भया के दोषियों को दोषी ठहराए जाने पर संतोष व्यक्त किया, उन्होंने न्यायिक प्रक्रिया में देरी पर भी सवाल उठाया और संबंधित कानूनों में बदलाव पर जोर दिया। उन्होंने कहा, 'निर्भया को न्याय मिला है। बलात्कार के चार दोषियों को मौत की सजा सुनाए जाने के बाद यह पहला 16 दिसंबर है।\nAnokhi Dunia: निर्भया की घटना को पूरे हुए 8 साल, माँ बोली- पीड़‍िताओं के लिए जारी रहेगा सघर्ष


2019 में BJP केन्द्र में हुई मजबूत लेकिन राज्यों में हुई कमजोर - India AajTak\n2019 में BJP केन्द्र में हुई मजबूत लेकिन राज्यों में हुई कमजोर\nमहाराष्ट्र में बीजेपी के हाथ से सत्ता जाने और शिवसेना प्रमुख उद्धव ठाकरे के मुख्यमंत्री बनने के बाद यह बात कई बार उठी कि देश में मोदी लहर की ताजा स्थिति क्या है. क्या अभी भी देश की जनता को मोदी-शाह की जोड़ी पर भरोसा है या ये भरोसा धीरे-धीरे टूट रहा है.\n2019 में अब तक6राज्यों में विधानसभा चुनाव हो चुके हैं जबकि 7वें राज्य (झारखंड) में चुनाव चल रहे हैं, यहां 23 दिसंबर को चुनाव परिणाम आने है. 2019 में आंध्र प्रदेश, ओडिशा, सिक्किम, हरियाणा और महाराष्ट्र में चुनाव हुए हैं. 11 अप्रैल को आंध्र प्रदेश में हुए विधानसभा चुनावों में बीजेपी को इस बार एक भी सीट पर जीत नहीं मिली, पिछले विधानसभा चुनावों में बीजेपी ने वहां4सीटें जीती थीं.\nअप्रैल 2019 में कई चरणों में हुए ओडिशा विधानसभा चुनावों में बीजेपी को इस बार 23 सीटें मिलीं. बीजेपी यहां पिछले चुनावों में सिर्फ 10 सीट जीत पाई थी. यानी ओडिशा में बीजेपी को 10 सीटों का फायदा हुआ.\n11 अप्रैल को अरुणाचल प्रदेश में हुए विधानसभा चुनावों में बीजेपी को 60 में से 41 सीटों पर जीत मिली. इससे पहले हुए चुनावों में बीजेपी के खाते में सिर्फ 11 सीटें ही आई थीं. इस तरह देखें तो अरुणाचल प्रदेश में बीजेपी को कुल 30 सीटों का फायदा हुआ.\n11 अप्रैल को सिक्किम में हुए विधानसभा चुनावों में बीजेपी को एक भी सीट पर जीत नहीं मिली. लेकिन परिणाम के कुछ महीनों बाद कुछ ऐसी घटना घटी कि बीजेपी राज्य की प्रमुख विपक्षी पार्टी बन गई. दरअसल सिक्किम में 25 सालों तक शासन करने वाली सिक्किम डेमोक्रेटिक फ्रंट (एसडीएफ) के 10 विधायक रातोरात पाला बदलकर बीजेपी में शामिल हो गए थे.\n21 अक्टूबर को हरियाणा में हुए विधानसभा चुनावों में बीजेपी को 90 में सिर्फ 40 सीटों पर जीत हासिल हुई. पिछले चुनावों में बीजेपी के पास 47 सीटें आई थीं. हरियाणा में सरकार बनाने के लिए 46 विधायक चाहिए इस वजह से बीजेपी को जननायक जनता पार्टी से गठबंधन करना पड़ा.\n21 अक्टूबर को महाराष्ट्र में हुए विधानसभा चुनावों में बीजेपी को 105 सीटों पर जीत मिली. इससे पहले के चुनाव में बीजेपी को कुल 122 सीटों पर जीत मिली थी. यानी चुनावों में बीजेपी को कुल 17 सीटों का नुकसान हुआ. राज्य में बीजेपी को सत्ता भी गंवानी पड़ी क्योंकि शिवसेना ने चुनावों बाद एनसीपी और कांग्रेस से गठबंधन कर लिया.\nगौर करने वाली बात है कि मुश्किल से7महीने पहले बीजेपी ने लोकसभा चुनाव में जबरदस्त प्रदर्शन करते हुए भारी जीत हासिल की थी. बीजेपी ने लोकसभा की 543 सीटों में से 303 सीटें हासिल की थीं जो कि कुल सीटों का करीब 56 फीसदी है. जब इन आंकड़ों को विधानसभा क्षेत्रों से मिलाया गया तो पता चला कि लोकसभा चुनावों में कुल 4120 विधानसभा सीटों में से 2089 पर बीजेपी पहले नंबर पर थी. यानी लोकसभा चुनाव 2019 में मोदी के नेतृत्व में बीजेपी 51 प्रतिशत विधानसभा सीटों पर जीती.\nइंडिया टुडे के डाटा इंटेलीजेंस यूनिट (DIU) ने लोकसभा चुनाव परिणाम का विधानसभाओं के आधार पर विश्लेषण किया और इसकी तुलना विधानसभाओं में (28 नवंबर 2019 तक के) मौजूदा प्रतिनिधित्व से की. हमने पाया कि बीजेपी केंद्र में तो ताकतवर है, लेकिन राज्य विधानसभाओं में कमजोर पड़ रही है. राज्यों में स्थानीय पार्टियों की पकड़ मजबूत है. हालांकि, जब हमने 2014 से नवंबर 2019 तक विधानसभा चुनावों के आंकड़ों का अध्ययन किया तो सामने आया कि फिलहाल बीजेपी कुल 32 फीसदी विधानसभाओं में सत्ता में है.


नक्सली मामलों के लिये दंतेवाड़ा में विशेष कोर्ट - छत्तीसगढ़ खबर : खबर दुनिया भर\nकांकेर कोंडागांव दंतेवाड़ा नारायणपुर बस्तर बीजापुर राजनांदगांव सुकमा\nApril 5, 2013 cgkhabar\t0 Comments\tchhattisgarh, naxal, आदिवासी, छत्तीसगढ़, नक्सली, बस्तर, विशेष कोर्ट\nबिलासपुर | संवाददाता: छत्तीसगढ़ के दंतेवाड़ा में नक्सली मामलों की सुनवाई के लिये विशेष अदालत खोला जायेगा. छत्तीसगढ़ हाईकोर्ट के फुल कोर्ट मीटिंग में न्यायाधीशों ने इसे मंजूरी दे दी है. उम्मीद जताई जा रही है कि बरसों से नक्सली मामलों में जेलों में सड़ रहे आदिवासियों को इससे राहत मिलेगी.\nगौरतलब है कि विधि विभाग ने पिछले साल 12 दिसबंर को नक्सल प्रभावित राजनांदगांव के इलाके, कांकेर, दंतेवाड़ा, बीजापुर और कोंडागांव के लिये विशेष न्यायालय या फास्टट्रैक कोर्ट खोलने संबंधी पत्र लिखा था. इस पर जिला एवं सत्र न्यायाधीशों ने भी अपनी सहमति जताई थी. इसके बाद हाईकोर्ट ने इन इलाकों में बड़ी संख्या में नक्सली मामलों से संबंधित मुकदमों के लंबित रहने को ध्यान में रखते हुये दंतेवाड़ा में विशेष न्यायालय को हरी झंडी दिखा दी है.\nकेंद्रीय जेल जगदलपुर, जिला जेल दंतेवाड़ा और जिला जेल कांकेर में नक्सली वारदात में शामिल 1067 माओवादियों में से 1018 लोग आदिवासी हैं. यानी नक्सल वारदात में इन तीनों जेल में बंद 95.40 फीसदी लोग आदिवासी हैं.\nसरकारी आंकड़ों की मानें तो नक्सली मामलों में केन्द्रीय जेल जगदलपुर में बंद 546 मे से 512 लोग आदिवासी हैं. जिला जेल दंतेवाड़ा के 377 बंदियों में 372 आदिवासी हैं. इसी प्रकार जिला जेल कांकेर के 144 बंदियों में से 134 आदिवासी हैं. इनमें से कई आदिवासी पिछले कई सालों से केवल इसलिये बंद हैं क्योंकि उनके मामले की सुनवाई ही आज तक शुरु नहीं हो पाई है. जमानत लेने तक में अक्षम इन आदिवासियों को दंतेवाड़ा में विशेष अदालत खुल जाने से काफी राहत मिलने की उम्मीद जताई जा रही है.\n← रायपुर जेल पर नक्सली हमले का खतरा\nचैंपियंस ट्रॉफी से बाहर रहेंगे वीरू-भज्जी →\nछत्तीसगढ़: सड़क हादसे में3मौतें\nलू से बचाता है ‘मड़ियापेज’\nलाल पानी से बंजर होते खेत


सिर्फ एक प्रश्न\nसवाल सिर्फ एक प्रश्न\nधन्यवाद प्राप्त किया: 44\n2 महीने पहले 1 साल #360 by Dariussssss\nयह एक बहुत ही आसान सवाल ... या शायद नहीं होना चाहिए। मैं एक एयरबस प्रशंसक रहा हूँ, मुझे लगता है कि मानता हूँ। और जब से उड़ान के साथ मेरी पहली मुठभेड़ sims, कि विमान निर्माता मेरा पसंदीदा था। तो, FGFS, FS2004 में और अब FSX में, शायद ही कोई अच्छा और विश्वसनीय एयरबस विमान है। वहाँ payware विमानों रहे हैं, लेकिन मैं सिर्फ यह बर्दाश्त नहीं कर सकता।\nसवाल यह है: क्या अन्य दो सिम्स, X- विमान और P3D के बारे में है, उनमें से किसी के लिए वहाँ किसी भी पूरी तरह से काम फ्रीवेयर एयरबस है?\nमुख्य समस्या यह है कि मैं एयरबस विमानों, विशेष रूप से थॉमस रुथ A330 / 340 और पीए A380 FSX में साथ है कि PFD एक साधारण बात का अभाव है। आईएएस टेप दोनों overspeed और स्टाल नहीं दिखा रहा है, और विमान के लिए यह आत्म यह खतरनाक नहीं है। कोई रास्ता नहीं यह ठीक से उड़ान भरने के लिए। महीनों के लिए मैं, में पूरे FSX समुदाय मेरी मदद करना चाहता है पर कुछ मदद की, लेकिन कोई भी प्राप्त करने की कोशिश कर रहा हूँ।\nA320 बहु पोशाक पैक, Rikoooo पर यहाँ उपलब्ध अद्भुत है, और मैं चाहता हूँ कि कुछ चीजें हैं, का उल्लेख विमानों के लिए एक PFD की तरह, हस्तांतरण या कम से कम टी.आर. A330 करने के लिए है। हर जगह यह पूछे जाने पर कि यह कैसे करना है ... और सिर्फ अपना समय बर्बाद किया।\nवापस FGFS करने के लिए जा रहे हैं वास्तव में मेरा आखिरी विकल्प है, लेकिन मैं यह कर ख़ुशी से होगा वहाँ कोई अन्य विकल्प नहीं है यदि।\nधन्यवाद प्राप्त किया: 18\n2 महीने पहले 1 साल #367 by Gh0stRider203\nअगर यह नहीं दिखा रहा है, आप aircraft.cfg फाइल को संपादित करने के लिए है कि ठीक करने में सक्षम हो सकता है। मैं वास्तव में क्या करना है कि सीएलएस डीसी 10-30F के साथ की थी। वे ईंधन की 4.5K गैलन के बारे में आप shorted, और अच्छी तरह से नीचे क्या यह वास्तव में था सकल अधिकतम वजन को कम कर दिया।\naircraft.cfg फाइल करने के लिए जोड़े को तोड़ मरोड़ और यह था कि यह कैसे किया जाना चाहिए। अब मैं अधिकतम दूरी की उड़ानों से उड़ सकता है कोई समस्या नहीं\n2 महीने पहले 1 साल #369 by Dariussssss\nसीधे शब्दों में यह नहीं दिखा रहा है, और cfg फ़ाइल में, स्टाल गति पूरी तरह से असत्य ... 120 KTS है? बस YT पर कुछ कॉकपिट लैंडिंग वीडियो को देखो और आप देखेंगे कि यह 155 और 160 के बीच वास्तव में है, तो 120 पर ... आप खबर में खत्म हो जाएगा।\nमुझे लगता है कि कोशिश करेंगे, सुनिश्चित करने के लिए।\n2 महीने पहले 1 साल #371 by Gh0stRider203\nमैं कर रहा हूँ मेरे डैश-8 के cfg फ़ाइल पर एक नज़र रखने और सुनिश्चित करें कि एक प्रकार की मछली सेटअप सही cuz मैं नहीं भी बंद अधिकतम सीमा है कि एक प्रकार की मछली पर हो रही है और वह वास्तव में किसी भी योग्य मदद नहीं कर रहा है हो\nहम जब हम उड़ान भरने और ईंधन भरने मध्य हवा सिकोड़ी है पर असीमित ईंधन नहीं कर सकते हैं।\n2 महीने पहले 1 साल #372 by Dariussssss\nविमान डेवलपर्स है ... हमें जी रहे हैं ....\n2 महीने पहले 1 साल -2महीने पहले 1 साल #373 by Gh0stRider203\nगुड लक मुझे मिल रहा है कि एक LMAO पर आप के साथ बहस करने के लिए\nफिर पता अगर यह जब लोगों को उड़ान सिम के लिए इन विमानों वे वास्तव में कुछ f'in 'शोध करने के पहले फिर पता करना अच्छा होगा ???? >।>\nमुझे लगता है कि मैं कॉनकॉर्ड में मच2में आकाश में कुछ छेद जला जाना होगा। कोई वादा मैं रास्ते में कुछ टावरों चर्चा नहीं होंगे योग्य\nअंतिम संपादन:2साल 1 महीने पहले द्वारा Gh0stRider203.\n2 महीने पहले 1 साल #386 by Dariussssss\nमुझे लगता है, उन डेवलपर्स के लिए, यह सिर्फ असली दुनिया पायलटों से बात करने के लिए पर्याप्त होगा।\nमेरे बारे में A340 PFD समस्याएं ... अच्छी तरह से यह विमान .cfg फाइल में कुछ मूल्यों को बदलने के लिए आसान है, लेकिन वह कुछ भी नहीं बदलता। PFD दोनों overspeed और स्टाल। नहीं दिखा रहा है, इसलिए मुझे लगता है कि मैं सही था। यही कारण है कि कुलपति या पैनल फाइलों में कहीं न कहीं बदला जाना चाहिए और मैं कोई सुराग नहीं है कि यह कैसे करना है।\nमैं तो इस वजह से पागल हो गया था, कि मैं वास्तव में स्थापित FGFS और A346 ... और भी बदतर निराशा, यहां तक कि यह वहाँ है, तो वापस FSX के लिए शुरू नहीं कर सकते हैं और है कि PFD ठीक करने के लिए संघर्ष करते हैं।\nधन्यवाद प्राप्त किया: 19\n2 महीने पहले 1 साल #387 by Colonelwing\nजबकि संघर्ष ,, निराशा पल ,,, इस सब के बारे में एक सकारात्मक बात है ,,, आप सीख रहे हैं।\nइसका हमेशा नहीं इस जीवन में जानने के लिए आसान ,, मैं इस बात से सहमत ,, लेकिन पट्टे पर आपकी समस्या को हल करने के लिए कड़ी मेहनत की कोशिश,\nऔर कहा कि एक सफल पल के लिए एक मार्ग दिशा आ रहा है ...\n2 महीने पहले 1 साल #389 by Dariussssss\nअरे Colonelwing, क्या हो रहा है?\nखैर, मेरे साथ उस तरह से काम नहीं कर रहा, कम से कम एयर सिम्स के साथ नहीं। कुछ काम नहीं करता है तो यह कचरा बिन करने के लिए सीधे चला जाता है। उस पर किसी भी समय और तंत्रिकाओं को बर्बाद करने के लिए नहीं करना चाहते।\nवास्तविक जीवन में, कारण मेरे पूरे जीवन एक संघर्ष है सहमत हैं, लेकिन लगता है कि इस जगह के लिए नहीं एक और कहानी है।\n2 महीने पहले 1 साल #392 by Gh0stRider203\nखैर, यह सब क्या तुम सच में विकिपीडिया पर लग रहा है जब यह ईमानदारी से विमान की जानकारी के लिए आता है ... कम से कम वाणिज्यिक के लिए क्या करना है।\n0.241 सेकंड: पृष्ठ बनाने के लिए समय


On This Day: हर्शल गिब्स ने आज ही के दिन लगाए थे6गेंदों पर6छक्के – DPK News\nHome›खेल›On This Day: हर्शल गिब्स ने आज ही के दिन लगाए थे6गेंदों पर6छक्के\nOn This Day: हर्शल गिब्स ने आज ही के दिन लगाए थे6गेंदों पर6छक्के\nनई दिल्ली : क्रिकेट इतिहास में 16 मार्च का दिन बड़ा खास है. आज से 14 साल पहले 2007 के वनडे वर्ल्ड कप (2007 ODI World Cup) में दक्षिण अफ्रीका के बल्लेबाज हर्शल गिब्स (Herchelle Gibbs) ने इंटरनेशनल क्रिकेट में6गेंदों पर6छक्के लगाने का कारनामा किया था. वो ऐसा करने वाले पहले बल्लेबाज बने थे. उन्होंने नीदरलैंड्स (Netherlands) के खिलाफ ये उपलब्धि हासिल की थी. वनडे क्रिकेट में उनका ये रिकॉर्ड आज तक कायम है. हालांकि, टी20 क्रिकेट में जरूर भारत के युवराज सिंह (Yuvraj Singh) और वेस्टइंडीज के ऑलराउंडर कायरान पोलार्ड (Kieron Pollard) लगातार6छक्के लगाने का कारनामा दोहरा चुके हैं. गिब्स ने अपने ट्विटर अकाउंट पर अपनी इस पारी का एक वीडियो शेयर किया है.\nदक्षिण अफ्रीका और नीदरलैंड के बीच 2007 वनडे वर्ल्ड कप में ग्रुप-ए का मुकाबला था. सेंट किट्स में बारिश के कारण मैच को 40 ओवर का करना पड़ा. टॉस जीतकर नीदरलैंड्स के कप्तान लूक वेन ट्रूस्ट ने पहले गेंदबाजी का फैसला किया. उनका ये फैसला तब सही साबित होता दिखा जब पहले ही ओवर में एबी डीविलियर्स शून्य पर आउट हो गए. लेकिन इसके बाद कप्तान ग्रीम स्मिथ और जैक कालिस ने शानदार बल्लेबाजी की और दोनों के बीच दूसरे विकेट के लिए 114 रन की पार्टनरशिप हुई. स्मिथ 59 गेंद पर 67 रन बनाकर आउट हुए. स्मिथ के आउट होने के बाद हर्शल गिब्स बल्लेबाजी करने आए और दक्षिण अफ्रीका की पारी के 30वें ओवर में वेन बुंगे की लगातार6गेंदों पर6छक्के लगाकर इतिहास रच दिया. इस ओवर से पहले गिब्स 30 गेंद पर 32 रन बनाकर खेल रहे थे और इसके बाद उनका स्कोर 36 गेंद पर 68 रन हो गया.\nगिब्स ने इस मैच में 180 की स्ट्राइक रेट से रन बनाए थे\nगिब्स ने बुंगे की पहले गेंद पर लॉन्ग ऑन पर छक्का मारा. दूसरी गेंद पर गिब्स ने लॉन्ग ऑफ की सीमा रेखा पार कराई. बुंगे ने तीसरी गेंद थोड़ी फ्लैट फेंकी लेकिन गिब्स नहीं चूके और उन्होंने फिर लॉन्ग ऑफ के ऊपर से छक्का जड़ दिया. चौथी गेंद पर गिब्स ने डीप मिडविकेट, पांचवीं पर वाइड लॉन्ग ऑफ और आखिरी गेंद पर फिर से डीप मिडविकेट पर छक्का मारकर इतिहास रच दिया.\nAdrenaline rush😂 https://t.co/2McIwCcfzf\n— Herschelle Gibbs (@hershybru) March 16, 2021\nयुवराज इंटरनेशनल टी20 क्रिकेट में6छक्के लगाने वाले पहले बल्लेबाज\n2007 में ही भारतीय ऑलराउंडर युवराज सिंह ने भी टी20 वर्ल्ड कप एक मैच में लगातार6छक्के लगाकर इंटरनेशनल क्रिकेट में गिब्स के इस रिकॉर्ड की बराबरी कर ली. उन्होंने इंग्लैंड के तेज गेंदबाज स्टुअर्ट ब्रॉड के ओवर में6छक्के लगाए थे. वो इंटरनेशनल टी20 में ऐसा करने पहले खिलाड़ी बने थे. इसके बाद वेस्टइंडीज के ऑलराउंडर कायरान पोलार्ड ने टी20 में ये उपलब्धि हासिल की. उन्होंने इसी महीने श्रीलंका के खिलाफ ये कारनामा किया. पोलार्ड ने श्रीलंका के स्पिनर अकीला धनंजय के ओवर में लगातार6छक्के लगाए और वो अंतरराष्ट्रीय क्रिकेट में ऐसा करने वाले तीसरे बल्लेबाज बने\nराजस्थान सरकार आरक्षण की सीमा 50 फीसदी ...\nअज्ञात युवकों ने गाड़ी रूकवाकर की मारपीट, ...\nपैरालंपिक में रजत पदक विजेता देवेंद्र झाझड़िया पहुंचे जयपुर, एयरपोर्ट पर हुआ भव्य स्वागत\nHappy B’Day AB De Villiers: वनडे क्रिकेट में सबसे तेज 50, 100 बनाने का रिकॉर्ड, अब भी कहा जाता है ...\nIND VS ENG: अहमदाबाद में बढ़ा कोरोना, खाली स्टेडियम में होंगे भारत-इंग्लैंड टी20 सीरीज के बाकी3मैच\nशाहिद अफरीदी ने सचिन तेंदुलकर को भेजा खास संदेश, जल्द ठीक होने की करी कामना\nGhaziabad News: पत्‍नी को दूध वाले से हुआ प्‍यार, इसलिए 50 हजार रुपए में दे दी पति की सुपारी\nकपिल शर्मा शो में एक्ट्रेस ने खोली थी पोल – रणवीर-दीपिका कभी-कभी पहन लेते हैं एक-दूसरे के जूते\nरीट परीक्षा पेपर लीक मामला: सीबीआई जांच की मांग को लेकर भाजयुमो का प्रदर्शन, पुलिस ने बैरिकेट्स लगाकर रोका तो धरने पर बैठे


संस्कार का क्या अर्थ है?-\n1-संस्कृत भाषा का शब्द है संस्कार। मन, वचन, कर्म और शरीर को पवित्र करना ही संस्कार है। हमारी सारी प्रवृतियों और चित्तवृत्तियों का संप्रेरक हमारे मन में पलने वाला संस्कार होता है। संस्कार से ही हमारा सामाजिक और आध्यात्मिक जीवन पुष्ट होता है और हम सभ्य कहलाते हैं।व्यक्तित्व निर्माण में हिन्दू संस्कारों की महत्वपूर्ण भूमिका होती है।संस्कार मनुष्य को पाप और अज्ञान से दूर रखकर आचार-विचार और ज्ञान-विज्ञान से संयुक्त करते हैं।सोलह संस्कार बताए गए हैं।वेदज्ञों अनुसार गर्भस्थ शिशु से लेकर मृत्युपर्यंत जीव के मलों का शोधन, सफाई आदि कार्य को विशिष्ट विधि व मंत्रों से करने को संस्कार कहा जाता है। यह इसलिए आवश्यक है कि व्यक्ति जब शरीर त्याग करे तो सद्गति को प्राप्त हो।इन संस्कारों के अनुसार जीवन-यापन करने से मनुष्य जीवन के लक्ष्य को प्राप्त कर सकता है।\n2-हिंदू धर्म में सोलह संस्कारों का बहुत महत्व है।ये संस्कार ही प्रत्येक जन्म में संगृहीत (एकत्र) होते चले जाते हैं, जिससे कर्मों (अच्छे-बुरे दोनों) का एक विशाल भंडार बनता जाता है। इसे संचित कर्म कहते हैं। इन संचित कर्मों का कुछ भाग एक जीवन में भोगने के लिए उपस्थित रहता है और यही जीवन प्रेरणा का कार्य करता है। अच्छे-बुरे संस्कार होने के कारण मनुष्य अपने जीवन में अच्छे-बुरे कर्म करता है। फिर इन कर्मों से अच्छे-बुरे नए संस्कार बनते रहते हैं तथा इन संस्कारों की एक अंतहीन श्रृंखला बनती चली जाती है, जिससे मनुष्य के व्यक्तित्व का निर्माण होता है।\n3-प्राचीन काल में हमारा प्रत्येक कार्य संस्कार से आरम्भ होता था। उस समय संस्कारों की संख्या भी लगभग चालीस थी। जैसे-जैसे समय बदलता गया तथा व्यस्तता बढती गई तो कुछ संस्कार स्वत: विलुप्त हो गये। इस प्रकार समयानुसार संशोधित होकर संस्कारों की संख्या निर्धारित होती गई। गौतम स्मृति में चालीस प्रकार के तथा व्यास स्मृति में सोलह संस्कारों का वर्णन हुआ है। वेद, स्मृति और पुराणों में अनेकों संस्कार बताए गए है किंतु उनमें से मुख्य सोलह संस्कारों में ही सारे संस्कार सिमट जाते हैं अत: इन संस्कारों के नाम निम्नानुसार हैं... 1.गर्भाधान संस्कार 2. पुंसवन संस्कार 3.सीमन्तोन्नयन संस्कार 4.जातकर्म संस्कार 5.नामकरण संस्कार 6.निष्क्रमण संस्कार 7.अन्नप्राशन संस्कार 8.मुंडन/चूडाकर्म संस्कार 9.विद्यारंभ संस्कार 10.कर्णवेध संस्कार 11. यज्ञोपवीत संस्कार 12. वेदारम्भ संस्कार 13. केशान्त संस्कार 14. समावर्तन संस्कार 15. विवाह संस्कार 16.अन्त्येष्टि संस्कार/श्राद्ध संस्कार 1.गर्भाधान संस्कार;- हमारे शास्त्रों में मान्य सोलह संस्कारों में गर्भाधान पहला है। गृहस्थ जीवन में प्रवेश के उपरान्त प्रथम क‌र्त्तव्य के रूप में इस संस्कार को मान्यता दी गई है। गार्हस्थ्य जीवन का प्रमुख उद्देश्य श्रेष्ठ सन्तानोत्पत्ति है। उत्तम संतति की इच्छा रखनेवाले माता-पिता को गर्भाधान से पूर्व अपने तन और मन की पवित्रता के लिये यह संस्कार करना चाहिए। दैवी जगत् से शिशु की प्रगाढ़ता बढ़े तथा ब्रह्माजी की सृष्टि से वह अच्छी तरह परिचित होकर दीर्घकाल तक धर्म और मर्यादा की रक्षा करते हुए इस लोक का भोग करे यही इस संस्कार का मुख्य उद्देश्य है।विवाह उपरांत की जाने वाली विभिन्न पूजा और क्रियायें इसी का हिस्सा हैं. गर्भाधान मुहूर्त जिस स्त्री को जिस दिन मासिक धर्म हो,उससे चार रात्रि पश्चात सम रात्रि में जबकि शुभ ग्रह केन्द्र (1,4,7,10 ) तथा त्रिकोण (1,5,9 ) में हों,तथा पाप ग्रह (3,6,11) में हों ऐसी लग्न में पुरुष को पुत्र प्राप्ति के लिये अपनी स्त्री के साथ संगम करना चाहिये। मृगशिरा ,अनुराधा ,श्रवण ,रोहिणी ,हस्त ,तीनों उत्तरा, स्वाति ,धनिष्ठा और शतभिषा इन नक्षत्रों में षष्ठी को छोड कर अन्य तिथियों में तथा दिनों में गर्भाधान करना चाहिये,भूल कर भी शनिवार मंगलवार गुरुवार को पुत्र प्राप्ति के लिये संगम नही करना चाहिये। 2.पुंसवन संस्कार;-\n04 POINTS;- 1-गर्भ के तीसरे माह में विधिवत पुंसवन संस्कार सम्पन्न कराया जाता है, क्योंकि इस समय तक गर्भस्थ शिशु के विचार तंत्र का विकास प्रारंभ हो जाता है। शास्त्रों में गर्भ को पूज्य माना गया है, क्योंकि माता के गर्भ के माध्यम से जो जीव मनुष्य रूपी संसार का हिस्सा बनना चाहता है उसे खासतौर पर ईश्वर का प्रतिनिधि माना जाता है।गर्भ ठहर जाने पर भावी माता के आहार, आचार, व्यवहार, चिंतन, भाव सभी को उत्तम और संतुलित बनाने का प्रयास किया जाता है।हिन्दू धर्म में, संस्कार परम्परा के अंतर्गत भावी माता-पिता को यह तथ्य समझाए जाते हैं कि शारीरिक, मानसिक दृष्टि से परिपक्व हो जाने के बाद, समाज को श्रेष्ठ, तेजस्वी नई पीढ़ी देने के संकल्प के साथ ही संतान पैदा करने की पहल करें । उसके लिए अनुकूल वातवरण भी निर्मित किया जाता है।\n2-वेद मंत्रों, यज्ञीय वातावरण एवं संस्कार सूत्रों की प्रेरणाओं से शिशु के मानस पर तो श्रेष्ठ प्रभाव पड़ता ही है, अभिभावकों और परिजनों को भी यह प्रेरणा मिलती है कि भावी माँ के लिए श्रेष्ठ मनःस्थिति और परिस्थितियाँ कैसे विकसित की जाए ।इसके अलावा गर्भवती स्त्री को इस बात का आश्वासन देना भी अनिवार्य होता है कि, वो शिशु के गर्भ में रहने के दौरान हर प्रकार के ईर्ष्या, क्रोध, दोष और अन्य प्रकार के सभी विकारों से खुद को दूर रखेगी और शिशु के उज्जवल भविष्य की कामना में ही अपना ज्यादातर समय देगी।\n3-पुंसवन संस्कार के दौरान सबसे पहले गिलोय वृक्ष के तने से कुछ बूँदे निकालकर मंत्रोउच्चारण के साथ गर्भवती महिला की नासिका छिद्र पर लगाया जाता है। गिलोय के रस को खासतौर से कीटाणुरहित और रोगनाशक माना जाता है। इस संस्कार को करते समय विशेष रूप से गिलोय के रस को औषधि के रूप में किसी कटोरे में लेकर गर्भवती स्त्री को दिया जाता है। इस दौरान संस्कार में उपस्थित लोग विशेष रूप से “ॐ अदभ्यः सम्भृतः पृथिव्यै रसाच्च, विश्वकर्मणः संवर्त्तताग्रे। तस्य त्वष्टा विदधद्रूपमेति, तन्मर्त्यस्य देवत्वमाजानमग्रे। “ मंत्र का उच्चारण करते हैं। मान्यता है कि मंत्रोउच्चारण के बीच गर्भवती स्त्री अपने दाहिने हाथ से औषधि को अपनी नासिका के ऊपर लगाकर श्वास को अंदर खींचें। जिस दौरान, होने वाले शिशु के पिता सहित परिवार के अन्य सभी सदस्य भी अपना दाहिना हाथ गर्भवती स्त्री के पेट पर रखें और उपरोक्त मन्त्र का जाप करते हुए भगवान से शिशु को अच्छा स्वास्थ्य प्रदान करने की प्रार्थना करे । 4-क्रिया और भावना...इस क्रिया के दौरान सबसे पहले गर्भवती स्त्री अपने दायें हाथ को पेट पर रखती है और उसके बाद पिता एवं परिवार के अन्य सदस्य भी अपना दाहिना हाथ गर्भवती स्त्री के पेट पर रखकर दैवीय शक्ति को इस मंत्रोउच्चारण के के द्वारा शिशु के उचित विकास के लिए आश्वस्त करते हैं...\n“ॐ यत्ते सुशीमे हृदये हितमन्तः प्रजापतौ। मन्येहं मां तद्विद्वांसं, माहं पौत्रमघनिन्याम। …गर्भ पूजन के लिए गर्भिणी के घर परिवार के सभी वयस्क परिजनों के हाथ में अक्षत, पुष्प आदि दिये जाएँ ..मन्त्र बोला जाए ।मंत्र समाप्ति पर एक तश्तरी में अक्षत, पुष्प आदि एकत्रित करके गर्भिणी को दिया जाए । वह उसे पेट से स्पर्श करके रख दे । उस समय भावना की जाए,कि गर्भस्थ शिशु को सद्भाव और देव अनुग्रह का लाभ देने के लिए पूजन किया जा रहा है । गर्भिणी उसे स्वीकार करे कि वह गर्भ को लाभ पहुँचाने में सहयोग कर रही है । 3.सीमन्तोन्नयन;- सीमन्तोन्नयन को सीमन्तकरण अथवा सीमन्त संस्कार भी कहते हैं। सीमन्तोन्नयन का अभिप्राय है सौभाग्य संपन्न होना। गर्भपात रोकने के साथ-साथ गर्भस्थ शिशु एवं उसकी माता की रक्षा करना भी इस संस्कार का मुख्य उद्देश्य है। इस संस्कार के माध्यम से गर्भिणी स्त्री का मन प्रसन्न रखने के लिये सौभाग्यवती स्त्रियां गर्भवती की मांग भरती हैं। यह संस्कार गर्भ धारण के छठे अथवा आठवें महीने में होता है। 4.जातकर्म;-\n02 POINTS;- 1-जब महिला को दर्द शुरू होता है ,तब दीवाल पर उससे एक तेल का हाथ लगवा देते हैं और सवा किलो गेहूं नीचे रख कर उसके दो भाग करा देते है और अपने पितरों को भी याद करके प्रार्थना करते है ।बच्चा के जन्म लेते ही घड़ी देखते है फ़िर\nघर के बुजुर्ग व्यक्ति से एक गुड का गोला बना कर घी लगाकर पिंड दान के नाम पर गेहूं के पास रख देते हैं। ऐसा करने से हमारी तीन पीढ़ी के पितर तृप्त हो कर स्वर्ग चले जाते है और उसके बाद बच्चे का नाल काटते है।नवजात शिशु के नालच्छेदन से पूर्व इस संस्कार को करने का विधान है। इस दैवी जगत् से प्रत्यक्ष सम्पर्क में आनेवाले बालक को मेधा, बल एवं दीर्घायु के लिये स्वर्ण खण्ड से मधु एवं घृत गुरु मंत्र के उच्चारण के साथ चटाया जाता है। दो बूंद घी तथा छह बूंद शहद का सम्मिश्रण अभिमंत्रित कर चटाने के बाद पिता बालक के बुद्धिमान, बलवान, स्वस्थ एवं दीर्घजीवी होने की प्रार्थना करता है। इसके बाद माता बालक को स्तनपान कराती है।इसके बाद सूतक माना जाता है जो पाँच दिन का होता है।\n2-छठी संस्कार ---लड़की की छठी पञ्च दिन में और लड़का की छठी छः दिन में करते है । इस दिन जच्चा बच्चा स्नान करते है और इस सफाई के बाद सूतक समाप्त हो जाती है।इसके बाद शाम को जहाँ तेल का हाथ लगाया था वहां पर आटे का चौक बना कर गेहूं के ऊपर तेल का दीपक जलावें और बच्चे को गोद में लेकर चौकी पर जच्चा बैठ जावे ।घर की बुजुर्ग महिला अपने कुल देवता और छठी माता की पूजा करते हैं।बच्चे को दीपक का उजाला नही दिखाते हैं। फ़िर मूंग दाल ,6रोटी ,6बड़ा ,6पुड़ी ,6 पकौड़ी ,कड़ी ,चावल ,खीर, पुआ आदि एक थाली में रख कर कुल देवता को भोग लगाते है और नन्द भाभी एक ही थाली में खाते है । 5.नामकरण संस्कार;-\n1-यह संस्कार बच्चे के पैदा होने के 10 दिन बाद किसी शुभ मुहुर्त पर किया जाता है। जन्म के 10 वें दिन में 100 वें दिन में या\n1 वर्ष के अंदर जातक का नामकरण संस्कार कर देना चाहिए।नामकरण-संस्कार के संबंध में स्मृति-संग्रह में निम्नलिखित श्लोक उक्त है- ऐसा माना जाता है कि शिशु के नाम प्रभाव उसके व्यक्तित्व व आचार-व्यवहार पर पड़ता है। अच्छा नाम उसे गुणकारी व संस्कारी इंसान बनने के लिए प्रेरित करता है। इसलिए, नाम हमेशा अर्थपूर्ण होना चाहिए। साथ ही नामकरण संस्कार के दिन शिशु को नई पहचान मिलती है, जिससे उसे जीवन भर पहचाना जाता है। यही कारण है कि हिंदू धर्म में नामकरण संस्कार का अपना महत्व है।नामकरण संस्कार के समय शिशु कन्या है या पुत्र, इसके भेदभाव को स्थान नहीं देना चाहिए । भारतीय संस्कृति में शीलवती कन्या को दस पुत्रों के बराबर कहा गया है ।इसके विपरीत पुत्र भी कुल धर्म को नष्ट करने वाला हो सकता है। इसलिए पुत्र या कन्या जो भी हो, उसके भीतर के अवांछनीय संस्कारों का निवारण करके श्रेष्ठतम की दिशा में प्रवाह पैदा करने की दृष्टि से नामकरण संस्कार कराया जाना चाहिए ।\n2-नामकरण संस्कार से आयु एवं तेज में वृद्धि होती है। नाम की प्रसिद्धि से व्यक्ति का लौकिक व्यवहार में एक अलग अस्तित्व उभरता है।मंदिर को नामकरण संस्कार के लिए शुभ और शुद्ध स्थान माना जाता है, लेकिन अगर आप इसे घर में करते हैं, तो पहले घर की अच्छी तरह साफ-सफाई जरूर करें।शिशु तथा माता को भी स्नान कराके नये स्वच्छ वस्त्र पहनाये जाते हैं ।यदि दसवें दिन किसी कारण नामकरण संस्कार न किया जा सके ।तो अन्य किसी दिन, बाद में भी उसे सम्पन्न करा लेना चाहिए । घर पर, प्रज्ञा संस्थानों अथवा यज्ञ स्थलों पर भी यह संस्कार कराया जाना उचित है ।बच्चे का नाम उसके आने वाले जीवन पर काफी प्रभाव डालता है। काफी हद तक नाम के अनुसार ही बच्चे का स्वभाव तय होता है। हिंदू धर्म में माना जाता है कि अगर शिशु का नाम उसके कुंडली के अनुसार न रखा जाए, तो उससे शिशु को भविष्य में कई परेशानियां का सामना करना पड़ता है। इसलिए, माता-पिता अपने बच्चे का नाम बड़े ही ध्यान से रखते हैं। आमतौर पर नाम रखते समय पांच प्रकार के सिद्धांतों का पालन किया जाता है, जो इस प्रकार हैं – नक्षत्रनामा (ग्रहों की दशा के अनुसार), देवतानामा (परिवार के ईष्ट देव पर), मासनामा (महीने के आधार पर), संस्कारीकामा (सांसारिक नाम) व राशिनामा (राशि के आधार पर)।भारतीय परंपरा में बच्चे के जन्म पर उस समय और दिन के हिसाब से, सौर्यमंडल की स्थिति को देखकर नामकरण किया जाता है ।\n3-आप जो भी ध्वनि उत्पन्न करते हैं और उस ध्वनि के संकेत के रूप में जिस आकृति का इस्तेमाल करते हैं, उन दोनों का आपस में संबंध होता है और इन्हें ही मंत्र कहा जाता है।संस्कृत की वर्णमाला इस ब्रह्मांड की एक खास समझ से पैदा हुई है। मंत्र का मतलब एक ऐसी ध्वनि है जो पवित्र है और यंत्र का मतलब एक ऐसी आकृति है जो उस ध्वनि से संबंधित है। किसी भी ध्वनि के साथ एक आकृति भी जुड़ी होती है। इसी तरह हर आकृति के साथ एक खास ध्वनि जुड़ी होती है।लोगों के जीवन को बदलने के लिए आपको सही आवृति की ध्वनि पैदा करनी होगी।यह एक बेहद सूक्ष्म पहलू है कि जैसे ही आप कोई शब्द कहें तो वह आपके आसपास का सारा वातावरण ही बदल दे।जब एक बच्चे का जन्म होता है तो उस दिन और समय के हिसाब से लोग सौरमंडल की ज्यामितीय स्थिति का आकलन करते हैं और इसके आधार पर एक ऐसी खास ध्वनि तय करते हैं जो नवजात बच्चे के लिए सर्वश्रेष्ठ हो।\n4-नाम सिर्फ अक्षर ही नहीं है बल्कि यह सौभाग्य, अच्छी सेहत, पैसा आदि की कुंजी है। अंकज्योतिष में भी नाम को बहुत अहमियत दी गई है। ज्योतिष विज्ञान में नाम का पहला अक्षर बहुत महत्व रखता है। दो तरह के नाम रखने का विधान है। एक गुप्त नाम जिसे सिर्फ जातक के माता पिता जानते हों तथा दूसरा प्रचलित नाम जो लोक व्यवहार में उपयोग में लाया जाये। नाम गुप्त रखने का कारण जातक को मारक , उच्चाटन आदि तांत्रिक क्रियाओं से बचाना है। प्रचलित नाम पर इन सभी क्रियाओं\nका असर नहीं होता.. विफल हो जाती हैं।गुप्त नाम बालक के जन्म के समय ग्रहों की खगोलीय स्थिति के अनुसार नक्षत्र राशि का विवेचन कर के रख जाता है। इसे राशि नाम भी कहा जाता है। बालक की ग्रह दशा भविष्य फल आदि इसी नाम से देखे जाते हैं।नामकरण संस्कार के लिए अनुराधा, पुनर्वसु, माघ, उत्तरा, उत्तराषाढा, उत्तरभाद्र, शतभिषा, स्वाती, धनिष्ठा, श्रवण,\nरोहिणी, अश्विनी, मृगशिर, रेवती, हस्त और और पुश्य नक्षत्रों को सबसे उत्तम माना जाता है। ज्योतिष के अनुसार, नामकरण संस्कार के लिए चंद्र दिवस के चौथे दिन, छठे दिन, आंठवें दिन, नौवें दिन , बारहवें दिन और चौदहवें दिन की तिथि उत्तम मानी जाती है। पूर्णिमा और अमावस्या तिथि पे नामकरण संस्कार बिल्कुल नहीं करना चाहिए।\n1-नामकरण संस्कार के लिए विशेष रूप से इन व्यवस्थाओं पर ध्यान देना चाहिए। अभिषेक के लिए कलश-पल्लव युक्त हो तथा कलश के कण्ठ में कलावा बाँध हो, रोली से ॐ, स्वस्तिक आदि शुभ चिह्न बने हों।\n2-शिशु की कमर में बाँधने के लिए मेखला सूती या रेशमी धागे की बनी होती है। न हो, तो कलावा के सूत्र की बना लेनी चाहिए।\n3-मधु प्राशन के लिए शहद तथा चटाने के लिए चाँदी की चम्मच। वह न हो, तो चाँदी की सलाई या अँगूठी अथवा स्टील की चम्मच आदि का प्रयोग किया जा सकता है।\n4-संस्कार के समय जहाँ माता शिशु को लेकर बैठे, वहीं वेदी के पास थोड़ा सा स्थान स्वच्छ करके, उस पर स्वस्तिक चिह्न बना दिया जाए। इसी स्थान पर बालक को भूमि स्पर्श कराया जाए।\n5-नाम घोषणा के लिए थाली, सुन्दर तख्ती आदि हो। उस पर निर्धारित नाम पहले से सुन्दर ढंग से लिखा रहे। चन्दन रोली से लिखकर, उस पर चावल तथा फूल की पंखुड़ियाँ चिपकाकर, नाम लिखे जा सकते हैं। थाली, ट्रे या तख्ती को फूलों से सजाकर उस पर एक स्वच्छ वस्त्र ढककर रखा जाए। नाम घोषणा के समय उसका अनावरण किया जाए।\n6-विशेष आहुति के लिए खीर, मिष्टान्न या मेवा जिसे हवन सामग्री में मिलाकर आहुतियाँ दी जा सकें।\n7-शिशु को माँ की गोद में रहने दिया जाए। पति उसके बायीं ओर बैठे। यदि शिशु सो रहा हो या शान्त रहता है, तो माँ की गोद में प्रारम्भ से ही रहने दिया जाए। इसके पश्चात् पिता, बुआ या दादी शिशु के दाहिने कान की ओर उसके नाम का उच्चारण करते हैं।नाम की घोषणा के साथ सभी लोग कहें...शिशु चिरंजीवी हो। (तीन बार) शिशु धर्मशील हो। (तीन बार) शिशु प्रगतिशील हो। (तीन बार)इसके बाद माता शिशु को उसके पिता की गोद में दें।पिता अन्य परिजनों को दें।एक दूसरे के हाथ में जाता हुआ, प्यार पाता हुआ शिशु पुनः मां के पास पहुंच जाए।इस संस्कार में बच्चे को शहद चटाकर और\nप्यार-दुलार के साथ सूर्यदेव के दर्शन कराए जाते हैं।इस अवसर पर कामना की जाती है कि बच्चा सूर्य की प्रखरता एवं ते‍जस्विता धारण करे। 6.निष्क्रमण्;- निष्क्रमण का अभिप्राय है बाहर निकलना। इस संस्कार में शिशु को सूर्य तथा चन्द्रमा की ज्योति दिखाने का विधान है। भगवान् भास्कर के तेज तथा चन्द्रमा की शीतलता से शिशु को अवगत कराना ही इसका उद्देश्य है। इसके पीछे मनीषियों की शिशु को तेजस्वी तथा विनम्र बनाने की परिकल्पना होगी। उस दिन देवी-देवताओं के दर्शन तथा उनसे शिशु के दीर्घ एवं यशस्वी जीवन के लिये आशीर्वाद ग्रहण किया जाता है। जन्म के चौथे महीने इस संस्कार को करने का विधान है। तीन माह तक शिशु का शरीर बाहरी वातावरण यथा तेज धूप, तेज हवा आदि के अनुकूल नहीं होता है इसलिये प्राय: तीन मास तक उसे बहुत सावधानी से घर में रखना चाहिए। हमारा शरीर मुख्यतया पांच चीज़ों से मिलकर बना होता है जिनमें अग्नि, वायु, मिट्टी, जल व आकाश होता है। जन्म के कुछ माह तक शिशु इनसे सीधे संपर्क नही कर सकता अन्यथा उसके शरीर में इनका संतुलन बिगड़ सकता है जो उसके लिए हानिकारक होता है। इसलिये तब तक उसे घर में रखा जाता है।इसके बाद धीरे-धीरे उसे बाहरी वातावरण के संपर्क में आने देना चाहिए। इस संस्कार का तात्पर्य यही है कि शिशु समाज के सम्पर्क में आकर सामाजिक परिस्थितियों से अवगत हो। 7.अन्नप्राशन संस्कार;-\n02 POINTS;- 1-अन्नप्राशन संस्कृत के शब्द से बना है जिसका अर्थ अनाज का सेवन करने की शुरुआत है। इबालक को जब पेय पदार्थ, दूध आदि के अतिरिक्त अन्न देना प्रारम्भ किया जाता है, तो वह शुभारम्भ यज्ञीय वातावरण युक्त धर्मानुष्ठान के रूप में होता है । इसी प्रक्रिया को अन्नप्राशन संस्कार कहा जाता है । बालक को दाँत निकल आने पर उसे पेय\n.के अतिरिक्त खाद्य दिये जाने की पात्रता का संकेत है । जब बालक 6-7 महीने का हो जाता है और पाचनशक्ति प्रबल होने लगती है तब यह संस्कार किया जाता है। शास्त्रों में अन्न को ही जीवन का प्राण बताया गया है। ऐसे में शिशु के लिए इस\nसंस्कार का अधिक महत्व होता है।\n2-शिशु को ऐसा अन्न दिया जाना चाहिए जो उसे पचाने में आसानी हो साथ ही भोजन पौष्टिक भी हो।शुभ मुहूर्त में देवताओं का पूजन करने के पश्चात् माता-पिता समेत घर के बाकी सदस्य सोने या चाँदी की शलाका या चम्मच से निम्नलिखित मन्त्र के जाप से बालक को हविष्यान्न (खीर) आदि चटाते हैं। ये मंत्र शिवौ ते स्तां व्रीहियवावबलासावदोमधौ । एतौ यक्ष्मं वि वाधेते एतौ मुञ्चतो अंहसः॥ अर्थात् हे 'बालक! जौ और चावल तुम्हारे लिये बलदायक तथा पुष्टिकारक हों। क्योंकि ये दोनों वस्तुएं यक्ष्मा-नाशक हैं तथा देवान्न होने से पापनाशक हैं।'इस संस्कार के अन्तर्गत देवों को खाद्य-पदार्थ निवेदित होकर अन्न खिलाने का विधान बताया गया है। अन्न ही मनुष्य का स्वाभाविक भोजन है। उसे भगवान का कृपाप्रसाद समझकर ग्रहण करना चाहिये। 8-मुंडन/चूड़ाकर्म संस्कार;-\n1-इस संस्कार में शिशु के सिर के बाल पहली बार उतारे जाते हैं । लौकिक रीति यह प्रचलित है कि मुण्डन, बालक की आयु एक वर्ष की होने तक करा लें अथवा दो वर्ष पूरा होने पर तीसरे वर्ष में कराएँ । यह समारोह इसलिए महत्त्वपूर्ण है कि मस्तिष्कीय विकास एवं सुरक्षा पर इस सयम विशेष विचार किया जाता है और वह कार्यक्रम शिशु पोषण में सम्मिलित किया जाता है, जिससे उसका मानसिक विकास व्यवस्थित रूप से आरम्भ हो जाए,।हमारी परम्परा हमें सिखाती है कि बालों में स्मृतियाँ सुरक्षित रहती हैं अतः जन्म के साथ आये बालों को पूर्व जन्म की स्मृतियों को हटाने के लिए ही यह संस्कार किया जाता है...\n2-लगभग हर शिशु के सिर पर जन्म से ही कुछ बाल होते हैं। इन बालों को अशुद्ध माना जाता है। हिंदू धर्म में प्रचलित मान्यता के अनुसार, 84 लाख योनियों के बाद मनुष्य योनी मिलती है। चौरासी लाख योनियों में भ्रमण करते रहने के कारण मनुष्य कितने ही ऐसे पाशविक संस्कार, विचार, मनोभाव अपने भीतर धारण किये रहता है, जो मानव जीवन में अनुपयुक्त एवं अवांछनीय होते हैं ।ऐसे में पिछले सभी जन्मों के ऋण का पाप उतारने के लिए शिशु के बाल काटे जाते हैं। इसके अलावा, मस्तिष्क की पूजा करने के लिए भी यह संस्कार संपन्न किया जाता है। हिंदू परंपरा में इस संस्कार को पूरे विधि-विधान से मंत्रों का उच्चारण करते हुए संपन्न किया जाता है।\n3-सही मुहूर्त देखकर मुंडन संस्कार किया जाता है। आमतौर पर इसे किसी धार्मिक तीर्थ स्थल पर करते हैं। धार्मिक तीर्थ स्थल पर मुंडन कराने की परंपरा इसलिए है, ताकि बच्चे को धार्मिक स्थल के वातावरण का लाभ मिल सके।मुंडन संस्कार के दौरान बच्चे को मां अपनी गोद में बिठाती है और उसका मुंह पश्चिम की दिशा में अग्नि की तरफ रखती है।इसके बाद, नाई उस्तरे की मदद से बच्चे का मुंडन करते हैं। हालांकि, कुछ परिवारों में शुरुआती बाल पंडित से उतरवाए जाते हैं।इस दौरान पंडित हवन भी करते हैं। इसके बाद, गंगाजल से बच्चे का सिर धोया जाता है।फिर, बच्चे के सिर पर हल्दी और चंदन का पेस्ट लगाया जाता है। अगर बच्चे के सिर पर किसी तरह का कट लग जाता है, तो इस पेस्ट से जल्दी ठीक होने में मदद मिलती है।\nकुछ परंपराओं में मुंडन के दौरान थोड़े-से बालों को छोड़ दिया जाता है। कहा जाता है कि यह चोटी मस्तिष्क को सुरक्षा देती है। 9.विद्यारंभ संस्कार;-\n02 POINTS;- 1-जब बालक/ बालिका की आयु शिक्षा ग्रहण करने योग्य हो जाय, तब उसका विद्यारंभ संस्कार कराया जाता है । इसमें समारोह के माध्यम से जहाँ एक ओर बालक में अध्ययन का उत्साह पैदा किया जाता है, वही अभिभावकों, शिक्षकों को भी उनके इस पवित्र और महान दायित्व के प्रति जागरूक कराया जाता है कि बालक को अक्षर ज्ञान, विषयों के ज्ञान के साथ श्रेष्ठ जीवन के सूत्रों का भी बोध और अभ्यास कराते रहें ।विद्यारंभ संस्कार एक महत्वपूर्ण धार्मिक कर्म है इसलिए प्रक्रिया पूरे विधि-विधान से पालन किया जाए तो यह बच्चे की शिक्षा में सहायक होता है।\n2-विद्यारंभ संस्कार के दौरान मुख्य रूप से की जाने वाली पूजा:-\n1-गणेश पूजा- जिस प्रकार हर शुभ कार्य को करने से पहले भगवान गणेश की आराधना की जाती है, ठीक उसी प्रकार इस संस्कार को करने से पूर्व भी भगवान गणेश को पूजा जाता है।\n2-सरस्वती पूजा- माता सरस्वती विद्या की देवी होती है इसलिए विद्या की प्राप्ति के लिए देवी सरस्वती के पूजन का अपना एक विशेष विधान है।\n3-लेखनी पूजा- शिक्षा के2महत्वपूर्ण शस्त्र कलम और स्याही जिनके बिना लिखना व शिक्षा प्राप्त करना असंभव है, इसलिए इनकी भी पूजा इस दौरान की जानी चाहिए।\n4-पट्टी पूजन- कलम का उपयोग पट्टी या कापी पर किया जाता है इसलिए इस संस्कार में पट्टी पूजन अनिवार्य होता है।\n5-गुरु पूजा- हर छात्र के लिए शिक्षक ही उसका सबसे बड़ा गुरु होता है, इसलिए विद्यारंभ संस्कार में गुरु पूजा का विशेष महत्व है।\n6-अक्षर लेखन पूजा- इस पूजन के दौरान गुरु बच्चे से कापी या पट्टी पर पहला अक्षर व गायत्री मंत्र लिखवाते हैं। जब बच्चा पहला अक्षर लिखता है, तो गुरु को पूर्वी दिशा में बैठना चाहिए और बच्चे को पश्चिम में बैठना चाहिए। 10.कर्णवेध संस्कार;- हमारे मनीषियों ने सभी संस्कारों को वैज्ञानिक कसौटी पर कसने के बाद ही प्रारम्भ किया है। कर्णवेध संस्कार का आधार बिल्कुल वैज्ञानिक है। बालक की शारीरिक व्याधि से रक्षा ही इस संस्कार का मूल उद्देश्य है। प्रकृति प्रदत्त इस शरीर के सारे अंग महत्वपूर्ण हैं। कान हमारे श्रवण द्वार हैं। कर्ण वेधन से व्याधियां दूर होती हैं तथा श्रवण शक्ति भी बढ़ती है। इसके साथ ही कानों में आभूषण हमारे सौन्दर्य बोध का परिचायक भी है।यज्ञोपवीत के पूर्व इस संस्कार को करने का विधान है। ज्योतिष शास्त्र के अनुसार शुक्ल पक्ष के शुभ मुहूर्त में इस संस्कार का सम्पादन श्रेयस्कर है। 11.यज्ञोपवीत/उपनयन संस्कार;- यज्ञोपवीत (संस्कृत संधि विच्छेद= यज्ञ+उपवीत) शब्द के दो अर्थ हैं-उपनयन संस्कार जिसमें जनेऊ पहना जाता है । मुंडन और पवित्र जल में स्नान भी इस संस्कार के अंग होते है। सूत से बना वह पवित्र धागा जिसे यज्ञोपवीतधारी व्यक्ति बाएँ कंधे के ऊपर तथा दाईं भुजा के नीचे पहनता है। यज्ञ द्वारा संस्कार किया गया उपवीत, यज्ञसूत्र यज्ञोपवीत एक विशिष्ट सूत्र को विशेष विधि से ग्रन्थित करके बनाया जाता है। इसमें सात ग्रन्थियां लगायी जाती हैं । ब्राम्हणों के यज्ञोपवीत में ब्रह्मग्रंथि होती है। तीन सूत्रों वाले इस यज्ञोपवीत को गुरु दीक्षा के बाद हमेशा धारण किया जाता है। तीन सूत्र हिंदू त्रिमूर्ति ब्रह्मा, विष्णु और महेश के प्रतीक होते हैं। अपवित्र होने पर यज्ञोपवीत बदल लिया जाता है। बिना यज्ञोपवीत धारण कये अन्न जल गृहण नहीं किया जाता। 12.वेदारम्भ संस्कार;- ज्ञानार्जन से सम्बन्धित है यह संस्कार। वेद का अर्थ होता है ज्ञान और वेदारम्भ के माध्यम से बालक अब ज्ञान को अपने अन्दर समाविष्ट करना शुरू करे यही अभिप्राय है इस संस्कार का। शास्त्रों में ज्ञान से बढ़कर दूसरा कोई प्रकाश नहीं समझा गया है। स्पष्ट है कि प्राचीन काल में यह संस्कार मनुष्य के जीवन में विशेष महत्व रखता था। यज्ञोपवीत के बाद बालकों को वेदों का अध्ययन एवं विशिष्ट ज्ञान से परिचित होने के लिये योग्य आचार्यो के पास गुरुकुलों में भेजा जाता था। वेदारम्भ से पहले आचार्य अपने शिष्यों को ब्रह्मचर्य व्रत कापालन करने एवं संयमित जीवन जीने की प्रतिज्ञा कराते थे तथा उसकी परीक्षा लेने के बाद ही वेदाध्ययन कराते थे। असंयमित जीवन जीने वाले वेदाध्ययन के अधिकारी नहीं माने जाते थे। हमारे चारों वेद ज्ञान के अक्षुण्ण भंडार हैं। 13.केशान्त संस्कार;- गुरुकुल में वेदाध्ययन पूर्ण कर लेने पर आचार्य के समक्ष यह संस्कार सम्पन्न किया जाता था। वस्तुत: यह संस्कार गुरुकुल से विदाई लेने तथा गृहस्थाश्रम में प्रवेश करने का उपक्रम है। वेद-पुराणों एवं विभिन्न विषयों में पारंगत होने के बाद ब्रह्मचारी के समावर्तन संस्कार के पूर्व बालों की सफाई की जाती थी तथा उसे स्नान कराकर स्नातक की उपाधि दी जाती थी। केशान्त संस्कार शुभ मुहूर्त में किया जाता था। 14.समावर्तन संस्कार;- गुरुकुल से विदाई लेने से पूर्व शिष्य का समावर्तन संस्कार होता था। इस संस्कार से पूर्व ब्रह्मचारी का केशान्त संस्कार होता था और फिर उसे स्नान कराया जाता था। यह स्नान समावर्तन संस्कार के तहत होता था। इसमें सुगन्धित पदार्थो एवं औषधादि युक्त जल से भरे हुए वेदी के उत्तर भाग में आठ घड़ों के जल से स्नान करने का विधान है। यह स्नान विशेष मन्त्रोच्चारण के साथ होता था। इसके बाद ब्रह्मचारी मेखला व दण्ड को छोड़ देता था जिसे यज्ञोपवीत के समय धारण कराया जाता था। इस संस्कार के बाद उसे विद्या स्नातक की उपाधि आचार्य देते थे। इस उपाधि से वह सगर्व गृहस्थाश्रम में प्रवेश करने का अधिकारी समझा जाता था। सुन्दर वस्त्र व आभूषण धारण करता था तथा आचार्यो एवं गुरुजनों से आशीर्वाद ग्रहण कर अपने घर के लिये विदा होता था। 15.विवाह संस्कार;-\n03 POINTS;- 1-हिन्दू धर्म में; इसी संस्कार के बाद से मनुष्य के चार आश्रमों में से सबसे अहम आश्रम यानी गृहस्थ आश्रम का आरंभ होता है। इस संस्कार को समावर्तन संस्कार के बाद किया जाता है। अपनी शिक्षा दीक्षा को पूरा कर जातक गृहस्थ आश्रम की ओर बढ़ता है। इसी संस्कार से व्यक्ति पितृऋण से भी मुक्त हो जाता है। भारतीय संस्कृति के अनुसार विवाह कोई शारीरिक या सामाजिक अनुबन्ध मात्र नहीं हैं, यहाँ दाम्पत्य को एक श्रेष्ठ आध्यात्मिक साधना का भी रूप दिया गया है । इसलिए कहा गया है कि 'धन्यो गृहस्थाश्रमः। सद्गृहस्थ ही समाज को अनुकूल व्यवस्था एवं विकास में सहायक होने के साथ श्रेष्ठ नई पीढ़ी बनाने का भी कार्य करते हैं ।\n2-श्रुति ग्रंथो में विवाह के स्वरूप को व्याख्यायित किया गया है कि दो शरीर, दो मन, दो बुद्धि, दो हृद्य, दो प्राण एवं दो आत्माएं का मेल ही विवाह है। ऐसा कहा जाता है कि जब जातक का जन्म होता है तब वो देव ऋण, ऋषि ऋण और पितृ ऋण का ऋणि होता है। ऐसे में देव ऋण चुकाने के लिए पूजा-पाठ, यज्ञ हवन आदि किए जाते हैं। फिर ऋषि ऋण से मुक्त होने के लिए वेदाध्यन संस्कार यानि गुरु से ज्ञान प्राप्त किया जाता है। वहीं, पितृ ऋण से मुक्त होने के लिए विवाह संस्कार का होना बेहद आवश्यक हो जाता है। हिन्दू दर्शन के मुताबिक आश्रम प्रणाली में विवाह की उम्र 25 वर्ष थी ।ब्रह्मचर्य आश्रम में अपनी पढ़ाई पूर्ण करने के बाद ही व्यक्ति विवाह कर सकता था।\n3-विवाह एक ऐसा कर्म या संस्कार है जिसे बहुत ही सोच-समझ और समझदारी से किए जाने की आवश्यकता है।जब दोनों ही पक्ष सभी तरह से संतुष्ट हो जाते हैं तभी इस विवाह को किए जाने के लिए शुभ मुहूर्त निकाला जाता है। इसके बाद वैदिक पंडितों के माध्यम से विशेष व्यवस्था, देवी पूजा, वर वरण तिलक, हरिद्रालेप, द्वार पूजा, मंगलाष्टकं, हस्तपीतकरण, मर्यादाकरण, पाणिग्रहण, ग्रंथिबन्धन, प्रतिज्ञाएं, प्रायश्चित, शिलारोहण, सप्तपदी, शपथ आश्‍वासन आदि रीतियों को पूर्ण किया जाता है। 16. अन्त्येष्टि संस्कार/श्राद्ध संस्कार;-\n03 POINTS;- 1-हिंदूओं में किसी की मृत्यु हो जाने पर उसके मृत शरीर को वेदोक्त रीति से चिता में जलाने की प्रक्रिया को अन्त्येष्टि क्रिया अथवा अन्त्येष्टि संस्कार कहा जाता है। यह हिंदू मान्यता के अनुसार सोलह संस्कारों में से एक संस्कार है।अंत्येष्टि का अर्थ है, अन्तिम यज्ञ। दूसरे शब्दों में जीवन यज्ञ की यह अन्तिम प्रक्रिया है। मृत्यु निकट आने पर रिश्तेदारों और पुरोहित को बुलाया जाता है,और मंत्रो व पवित्र ग्रंथों का पाठ होता है। मृत्यु के उपरांत शव को जल्द से जल्द श्मशान घाट पर ले जाते हैं, जो आमतौर पर नदी तट पर स्थित होता है। मृतक का सबसे बड़ा पुत्र और आनुष्ठानिक पुरोहित दाह संस्कार करते हैं। प्रथम पन्द्रह संस्कार ऐहिक जीवन को पवित्र और सुखी बनाने के लिए है।ब्राह्मणों में 10 दिन तक (क्षत्रिय में 12, वैश्यों में 15 और शूद्रों में 30 दिन) परिवार के सदस्यों को अपवित्र समझा जाता है। और उन पर कुछ वर्जनाएं लागू रहती हैं। इस अवधि में वे अनुष्ठान करते है। ताकि आत्मा अगले जीवन में प्रवेश कर ले। इन अनुष्ठानों में दूध और जल तथा अधपके चावल के पिंडों का अर्पण शामिल है। मृतकों के सम्मान में निश्चित तिथियों पर संबंधियों द्वारा श्राद्ध किए जाते हैं।\n2-भारतीय संस्कृति ने यह तथ्य घोषित किया है कि मृत्यु के साथ जीवन समाप्त नहीं होता, अनन्त जीवन श्रृंखला की एक कड़ी मृत्यु भी है, इसलिए संस्कारों के क्रम में जीव की उस स्थिति को भी बाँधा गया है। जब वह एक जन्म पूरा करके अगले जीवन की ओर उन्मुख होता है,तो कामना की जाती है कि सम्बन्धित जीवात्मा का अगला जीवन पिछले की अपेक्षा अधिक सुसंस्कारवान् बने। इस निमित्त जो कर्मकाण्ड किये जाते हैं, उनका लाभ जीवात्मा को क्रिया-कर्म करने वालों की श्रद्धा के माध्यम से ही मिलता है। इसलिए मरणोत्तर संस्कार को श्राद्धकर्म भी कहा जाता है। यों श्राद्धकर्म का प्रारम्भ अस्थि विसर्जन के बाद से ही प्रारम्भ हो जाता है।निश्चित तिथि को श्मशान से एकत्रित अस्थि अवशेष या तो दफ़न कर दिया जाता है या फिर नदी में प्रवाहित कर दिया जाता है।\n3-कुछ लोग नित्य प्रातः तर्पण एवं सायंकाल मृतक द्वारा शरीर के त्याग के स्थान पर या पीपल के पेड़ के नीचे दीपक जलाने का क्रम चलाते रहते हैं। मरणोत्तर संस्कार अन्त्येष्टि संस्कार के तेरहवें दिन किया जाता है। जिस दिन अन्त्येष्टि (दाह क्रिया) होती है, वह दिन भी गिन लिया जाता है। कहीं-कहीं बारहवें दिन की भी परिपाटी होती है। बहुत से क्षेत्रों में दसवें दिन शुद्धि दिवस मनाया जाता है, उस दिन मृतक के निकट सम्बन्धी क्षौर कर्म कराते हैं, घर की व्यापक सफाई-पुताई शुद्धि तक पूर्ण कर लेते हैं, जहाँ तेरहवीं ही मनायी जाती है, वहाँ यह सब कर्म श्राद्ध संस्कार के पूर्व कर लिये जाते हैं।प्रत्येक शुभ कार्य के प्रारम्भ में माता-पिता,पूर्वजों को नमस्कार प्रणाम करना हमारा कर्तव्य है। ऋषियों ने वर्ष में एक पक्ष को पितृपक्ष का नाम दिया, जिस पक्ष में हम अपने पितरेश्वरों का श्राद्ध,तर्पण, मुक्ति हेतु विशेष क्रिया संपन्न कर उन्हें अर्ध्य समर्पित करते हैं। यदि कोई कारण से उनकी आत्मा को मुक्ति प्रदान नहीं हुई है तो हम उनकी शांति के लिए विशिष्ट कर्म करते हैं।


| Updated: October 27 2021, 19:12 PM IST\nइन जोड़ियां ने अलग होने के बाद भी नहीं लिया तलाक\nबॉलीवुड सेलेब्स अक्सर लाइमलाइट में रहते हैं। कई बार ये सेलेब्स अपनी लव लाइफ, तो कभी तलाक के चलते चर्चा का हिस्सा बने रह हैं। आज हम अपनी इस रिपोर्ट में आपको बॉलीवुड की उन जोड़ियों के बारे में बताने जा रहे हैं, जिन्होंने अलग होना का फैसला तो किया लेकिन तलाक अभी तक नहीं लिया। देखें ये पूरी लिस्ट...\nअर्जुन रामपाल - मेहर जेसिया (Arjun Rampal – Mehr Jesia)\nअर्जुन रामपाल और मेहर जेसिया कुछ समय पहले अलग हुए हैं। अर्जुन और मेहर ने एक बयान जारी कर अपने अलगाव की घोषणा करते हुए सभी को चौंका दिया। Also Read - 'बेहद' एक्टर पियूष सचदेव ने की थी टीवी एक्ट्रेस आकांक्षा रावत से शादी, लेकिन अब रिश्तों में खटास की खबरें!\nअविनाश सचदेव - शालमली देसाई (Avinash Sachdev - Shalmalee Desai)\nगुलजार-राखी (Gulzar – Raakhee)\nमशहूर गीतकार और कवी गुलजार ने 1973 में एक्ट्रेस राखी से शादी की, जो पहले से ही तलाकशुदा थीं। ऐसा कहा जाता है कि मुसीबत तब शुरू हुई जब गुलजार ने अपनी फिल्म 'मौसम' के लिए राखी को नहीं माना और इसके बजाय उन्होंने शर्मिला टैगोर को कास्ट किया। कई मतभेदों के बाद कपल एक साल बाद ही अलग हो गए और तब से अलग रह रहे हैं। Also Read - हे भगवान !! टीवी सीरियल बेहद के कलाकार पियूष सहदेव बालात्कार के आरोप में गिरफ्तार !!\nकिरण करमारकर - रिंकू धवन (Kiran Karmarkar - Rinku Dhawan)\nछोटे पर्दे के सबसे पसंदीदा जोड़ों में से एक किरण करमारकर और रिंकू धवन भी कुछ दिनों पहले अलग हो गए। किरण करमारकर और रिंकू धवन कहानी 'घर घर की' के सेट पर मिले और प्यार हो गया। शादी के 15 साल पूरे होने के बाद अलग हो चुके ये जोड़ी एक-दूसरे के साथ नहीं रह रहे हैं।\nमहिमा चौधरी - बॉबी मुखर्जी (Mahima Chaudhary - Bobby Mukherjee)\nमहिमा चौधरी ने 2006 में पहले से ही तलाकशुदा आर्किटेक्ट बॉबी मुखर्जी से चुपचाप शादी कर ली। 2011 में यह सार्वजनिक किया गया, उसके बाद दोनों अलग हो गए। दोनों का अभी भी तलाक नहीं हुआ है। Also Read - Exclusive! पहली ही मुलाकात में Suyesh Rawat को दिल दे बैठी थी Mohena Kumari Singh, ऐसे हुई थी अरेंज मैरिज\nपीयूष सहदेव - आकांक्षा रावत (Piyush Sahdev - Akangsha Rawat)\nपीयूष सहदेव, जिन्हें आखिरी बार 'बेहद' में देखा गया था ने 'सोला सिंघार' फेम एक्ट्रेस आकांक्षा रावत के साथ शादी की थी। यह उन जोड़ों में से एक है जिन्होंने अलग-अलग रास्ते जाने का फैसला किया।\nपुलकित सम्राट ने नवंबर 2014 में सलमान खान की राखी बहन श्वेता रोहिरा से शादी की। शादी के एक साल बाद ही उनके वैवाहिक जीवन में समस्याएं पैदा हो गईं। फिर उन्होंने नवंबर 2015 में अपने रास्ते जाने का फैसला किया। उनके अलग होने का कारण कथित तौर पर पुलकित की अपनी को-स्टार यामी गौतम के साथ बढ़ती नजदीकियां थीं। Also Read - Chitrashi Rawat Exclusive interview : शाहरुख खान संग फेवरेट मेमोरीज को किया रिवील. Watch\nसंदीप सोपारकर-जेसी रंधावा (Sandip Soparrkar - Jesse Randhawa)\nसंगीता बिजलानी-मोहम्मद अजहरुद्दीन (Sangeeta Bijlani - Mohammad Azharuddin)\nसंगीता बिजलानी और पूर्व भारतीय क्रिकेटर मोहम्मद अजहरुद्दीन ने 1996 में शादी की थी। उन्होंने पहले नौरीन से शादी की थी, जिनसे उनके दो बेटे थे। यह अफवाह थी कि संगीता बॉलीवुड अभिनेता सलमान खान के साथ रिश्ते में थी और दोनों शादी के लिए तैयार थे। चीजें तब ख़राब हुईं जब संगीता ने सलमान को सोमी अली के साथ पकड़ा था। जाहिर तौर पर संगीता और सलमान की शादी के कार्ड भी छपे थे लेकिन शादी तय तारीख से कुछ दिन पहले ही रद्द कर दी गई थी। इसके बाद संगीता ने मोहम्मद अजहरुद्दीन से शादी कर ली। साल 2010 में ये कपल अलग हो गया।


वास्तु टिप्स : स्वास्तिक को हमारे देश में बहुत शुभ बताया गया है. ये शुभता का प्रतीक है. हर अच्छा कार्य करते समय स्वास्तिक को बनाया जाता है. आज हम आपको अलग-अलग जगहों पर स्वास्तिक बनाने के लाभ बताने वाले है. घर के पूजास्थल या मंदिर में स्वास्तिक बनाकर उस पर इष्टदेव की प्रतिमा रख\nवास्तु टिप्स : स्वास्तिक को हमारे देश में बहुत शुभ बताया गया है. ये शुभता का प्रतीक है. हर अच्छा कार्य करते समय स्वास्तिक को बनाया जाता है. आज हम आपको अलग-अलग जगहों पर स्वास्तिक बनाने के लाभ बताने वाले है.\nघर के दरवाजे के बाहर कुमकुम से बनाया गया स्वास्तिक बहुत मंगलकारी होता है. इसे रोज बनाने से देवी और देवता घर में प्रवेश करते है और आप पर कोई संकट नहीं आता.\nमंदिर में स्वास्तिक बनाकर उस के बीच में जिस भी देवी या देवता की मूर्ति रखी जाती है वो जल्दी प्रसन्न हो जाते है.\nअगर आपका व्यापार नहीं बढ़ रहा है तो7गुरूवार तक उत्तर-पूर्वी कोण में हल्दी से स्वास्तिक बनाये और उसकी पूजा करें. स्वास्तिक बनाने से पहले उस जगह को अच्छे से साफ कर लें.\nकिसी भी मंदिर में जाकर स्वास्तिक बनाकर उसके ऊपर दीपक जलाने से आपकी मनोकामना जल्दी ही पूर्ण हो जाती है.\nअगर आपको नींद ना आने की समस्या है तो रात को सोने से पहले मंदिर के पास अपनी छोटी उंगली से स्वास्तिक बनाये.\nईशान कोण में हल्दी से स्वास्तिक बनाने से पैसे से जुड़ी सभी समस्या खत्म हो जाती है और धन लाभ मिलता है.


देखभाल का परिचय :: वाइट स्वान फ़ाउंडेशन ::\nदेखभाल का परिचय\nव्यक्ति सामान्य ज़िंदगी बिता सके, इसके लिए देखरेख करने वालों की बहुत महत्त्वपूर्ण भूमिका होती है\nशारीरिक कमियों (अस्थायी और स्थायी) की वजह से जब हम रोज़मर्रा के सामान्य कामकाज नहीं कर पाते, तो हम अपने प्रियजनों की सेवाओं पर निर्भर होते हैं. उनकी देखभाल महत्त्वपूर्ण हो जाती है, क्योंकि उस वजह से हम बेहतर ढंग से अपनी ज़िंदगी जी पाते हैं. अस्पताल या नर्सिंग होम में इलाज चलते रहने के बावजूद घर पर हमारे प्रियजन हमारी देखभाल कर लेते हैं.\nइसी तरह, मानसिक स्वास्थ्य से जुड़े कई मामलों में देखा जाता है कि कोई व्यक्ति अपने दम ज़िंदगी नहीं जी पाता. बीमारी और उसकी गंभीरता पर ही ये तय किया जाता है कि उसे रोज़ाना के कामकाज के लिए किसी दूसरे व्यक्ति का साथ चाहिए या नहीं. कई मामलों में, व्यक्ति की मदद के लिए उसके परिजन रहते हैं. वे देखरेख करने वाले ऐसे लोग हैं जिन्हें भुगतान नहीं किया जाना है और व्यक्ति उनके अपने हैं. वे उनकी देखरेख इसी भावना से करते हैं कि मनोरोग से छुटकारा पाकर वे जल्द से जल्द सामान्य ज़िंदगी बिताने योग्य बन सकें.\nज़्यादातर या कहिए हमेशा ही ऐसे व्यक्तियों की देखरेख का ज़िम्मा परिवार के लोग ही संभालते हैं. पिता, भाईबहन, पति या पत्नी या कभीकभार दोस्त. भारत में वैसे इस काम के लिए पेशेवर लोगों की सेवाएं भी ली जानें लगी हैं, लेकिन मानसिक रोग से ग्रस्त किसी व्यक्ति की सबसे निर्णायक और महत्त्वपूर्ण देखभाल तो उसका कोई अपना पारिवारिक सदस्य ही बेहतर ढंग से कर सकता है.\nदेखरेख की अधिकता और प्रकृति इस बात पर निर्भर करेंगी कि मनोविकार से ग्रस्त व्यक्ति की हालत कैसी है. अपने प्रियजन की तक़लीफ़ों को धैर्यपूर्वक सुनना और उनकी शारीरिक और भावनात्मक ज़रूरतों का पूरा ख़्याल रखना- इस तरह के कई स्तरों पर देखरेख करने वालों को जुटे रहना पड़ता है. परिवार के सदस्य देखरेख से जुड़ी अलग अलग तरह की भूमिकाएं निभाने के लिए आगे आ जाते हैं.\nकुछ लोग रोगी की शारीरिक ज़रूरतों का ध्यान रखते हैं वहीं कुछ लोग वित्तीय सहायता जुटाने की ज़िम्मेदारी ले लेते हैं. कोई और परिजन भावनात्मक सहायता के लिए तत्पर रहते हैं. कभीकभार, देखरेख करने वालों को अपने प्रियजन की देखभाल और बेहतर तरीक़े से कर सकने के लिए कुछ ख़ास कौशल सीखने की ज़रूरत पड़ती है.\nदेखरेख करने वालों की सेवाएं मनोविकार के रोगी की यातना को न सिर्फ़ कम कर सकती हैं, बल्कि ये भी सुनिश्चित करती हैं कि वो अपनी ज़िंदगी को सामान्य ढंग से जी सकने के क़ाबिल बन जाए.\nदेखरेख करने वालों का इसीलिए हमारे सामाजिक ढांचे को सामाजिक और आर्थिक संतुलन में अत्यधिक अहम भूमिका है. अर्थव्यवस्था में उनका सम्मिलित योगदान महत्वपूर्ण हो जाता है.\nफिर भी देखरेख करने वालों की ज़िंदगी भी चुनौतियों और संघर्षों से भरी है. उनके पास शारीरिक और भावनात्मक योग्यताएं होनी चाहिए, जिससे वे अपनी चुनौतीपूर्ण भूमिका का निर्वाह ठीक तरह से कर सकें. उन्हें ऐसे सामाजिक माहौल में रहना होता है जो ऐसे मामलों में बहुत ज़्यादा सहायक नहीं रहता है.\nकई मामलों में देखरेख करे वालों को बहुत ज़्यादा औषधीय, भावनात्मक और थेरेपी की सहायता की ज़रूरत पड़ती है. ये इसलिए कि अपने प्रियजन की उचित देखभाल के योग्य बन सकें और ख़ुद भी एक अच्छी ज़िंदगी बिता सके.\nहमारे जीवन में, हम में से कई लोगों को देखरेख करने वाले की भूमिका के रूप में काम करने का अवसर मिलेगा. इस खंड में, हम देखरेख करने वालों की दुनिया में गहराई से झांकेंगें ताकि हमें उनके अनुभवों का लाभ मिल सके. वे लोग जो देखरेख के काम में अपनी ज़िदंगी लगा चुके हैं, उनके लिए हम ज्ञान, सूचना और संसाधनों का समृद्ध ख़ज़ाना लेकर आएंगें. हम अन्य लोगों को भी ये बात समझने योग्य बनाने में मदद करेंगे कि व्यक्ति की देखरेख करने वाले लोग समाज में कितना महत्त्वपूर्ण योगदान देते हैं.\nपुनर्वास, मनोवैज्ञानिक पुनर्वास\nमनोवैज्ञानिक पुनर्वास क्या है?\nदेखभालकर्ताओं पर योग का प्रभाव


अपने कुकृत्यों पर परदा डाल रही सरकार: प्रदीप यादव – Rajneeti Guru\nPosted By: admin0Comment jharkhand bjp, JVM\nझाविमो नेता प्रदीप यादव ने मंगलवार को सरकार पर तीखा हमला किया है. उन्होंने कहा है कि सरकार जानबूझ कर सदन का शीतकालीन सत्र छोटा करना चाहती है. क्योंकि वह जनता के सवालों का जवाब नहीं देना चाहती है.\nउन्होंने कहा कि मैंने सदन के सत्र को बढ़ाने का आग्रह किया है ताकि हम अपने जनता से जुड़े मुद्दों और मांगों को सदन के समक्ष रख सकें. प्रदीप यादव ने सरकार के नीतियों को जनविरोधी बताते हुए कहा कि मुख्यमंत्री लाठी और गोली की बदौलत किसानों-गरीबों से औने-पौने दाम पर जमीन छीन रही है. पुलिस प्रशासन के बल पर लोगों में भय का माहौल बनाया जा रहा है.\nउन्होंने कहा कि सदन का सत्र छोटा करने के पीछे दरअसल सरकार की मंशा है कि किसी भी प्रकार वह अपने कुकृत्यों पर परदा डाल सके. सरकार के कई ऐसे जनविरोधी फैसले हैं. जिसपर सरकार घिरी हुई है. पंडरा में बसी आबादी को विस्थापित कर ट्रांसपोर्ट नगर बनाया जा रहा है. अक्षय पात्रा फाउंडेशन को गलत तरीके से मात्र एक रुपए में 62 एकड़ जमीन दी जा रही है. राज्य में युवाओं को एक ओर तो सरकारी नौकरी नहीं मिल रही है वहीं दूसरी ओर दरोगा की बहाली में भी उम्र सीमा कम कर दी गयी है. इससे कई उम्मीदवार इस प्रतियोगी परीक्षा से बाहर हो गए हैं. लेकिन सरकार इन सभी सवालों से भाग रही है. राज्य में एक तरफ बेरोजगारी और पलायन बड़ी समस्या है वहीं भूख से हो रही मौत ने हम सभी को झकझोर दिया है.\nउन्होंने कहा कि सरकार ने अपने फैसले से जनता को इतना हैरान परेशान कर दिया है कि उसके पास अपने बचाव के लिए कोई रास्ता ही नहीं बचा है. इसलिए जनता के सवालों से भाग रही है.


सपा अध्यक्ष ने कानपुर मुठभेड़ मामले पर रविवार को कहा कि ध्वस्त कानून व्यवस्था के मोर्चे पर भाजपा सरकार अपनी नाकामी छुपाने के लिए विपक्ष पर आरोप मढ़ देती है।\nPublished by Aradhya Tripathi\tPublished: July 5, 2020 | 8:55 pm\nलखनऊ: समाजवादी पार्टी के राष्ट्रीय अध्यक्ष अखिलेश यादव ने कहा है कि उत्तर प्रदेश में भाजपा सरकार न तो कानून व्यवस्था संभाल पा रही है और न ही स्वास्थ्य व्यवस्था। नेताओं, अफसरों और माफियाओं के गठजोड़ से स्थिति बिगड़ती जा रही है। सरकारी तंत्र का दुरूपयोग विपक्ष की आवाज दबाने के काम में हो रहा हैं। इससे समाज का हर वर्ग परेशान है। प्रदेश में अराजकता, अव्यवस्था और अत्याचार की बाढ़ आई हुई है।\nदमन के रास्ते पर चल रही भाजपा- अखिलेश\nसपा अध्यक्ष ने कानपुर मुठभेड़ मामले पर रविवार को कहा कि ध्वस्त कानून व्यवस्था के मोर्चे पर भाजपा सरकार अपनी नाकामी छुपाने के लिए विपक्ष पर आरोप मढ़ देती है। सरकार को यह स्पष्ट करना चाहिए कि कानपुर का अपराधी किसके सम्पर्क में रहा है और कौन सत्ताधीश उससे मिलने आते थे। उन्होंने सवाल किया कि नृशंस अपराधी अपनी गतिविधियां बेखौफ चलाते रहते है, सरकार और उसका पूरा प्रशासनिक तंत्र क्यों सोता रहता है?\nये भी पढ़ें- कोरोना योद्धाओं पर खतरा: 32 कर्मचारी संक्रमित, कोविड टेस्ट के साथ बढ़ रहे मरीज\nअखिलेश ने सरकार पर बदले की भावना से काम करने का आरोप लगाते हुए कहा कि अपराधियों को संरक्षण, भाजपाइयों को हर अपराध में आरक्षण और जनता के लिए संघर्षशील समाजवादियों पर झूठे मुकदमें लगाना ही भाजपा का रामराज्य है। मुरादाबाद में समाजवादी पार्टी के सांसद डा. एसटी.हसन,4विधायकों, एक पूर्व विधायक समेत 50 कार्यकर्ताओं पर झूठे मुकदमों का क्या औचित्य है? भाजपा दमन के रास्ते पर चल रही है। उन्होंने कहा कि सपा कार्यकर्ता बाहर से आए श्रमिकों को भोजन बांट रहे थे तो उन पर भी मुकदमें लगा दिए गए।\nकोरोना की आड़ में अपनी लापरवाहियों पर पर्दा डाल रही सरकार- अखिलेश यादव\nसपा मुखिया ने कहा कि भाजपा सरकार कोरोना संकट की आड़ में अपनी लापरवाहियों पर पर्दा डालती रही है। किसी की जिन्दगी से खिलवाड़ किया जाना शर्मनाक है। मेरठ में 2500 रुपए लेकर कोरोना की निगेटिव रिपोर्ट देने का गोरखधंधा चल रहा है। रामपुर में एक क्वारंटाइन सेंटर में युवक ने छत से कूद कर जान दे दी। परिजनों ने सेंटर पर अव्यवस्था और उत्पीड़न का आरोप लगाया है। सफाई कर्मियों को कोरोना योद्धा घोषित कर उन्हें मालाएं पहनाने वालों को शर्म आनी चाहिए कि उन्नाव में उन्हें कई माह से वेतन नहीं दिया गया है उनके परिवार भुखमरी के कगार पर पहुंच गए है।\nये भी पढ़ें- शिवसेना को झटका: इन पांच नेताओं ने छोड़ा साथ, NCP में शामिल\nउन्होंने कहा कि कोरोना संकट के दौर में सरकार की लापरवाही की शिकायतें राजधानी लखनऊ में भी मिल रही है। मुख्यमंत्री की टीम-11 हो या नगर निगम, स्वास्थ्य विभाग, पुलिस और प्रशासन के अधिकारी अब सभी अपने दायित्वों के निर्वहन में टालमटोल करने लगे हैं। एक दूसरे को जिम्मेदार ठहरा कर अपनी गलतियां छुपा रहे है। इसके नतीजे कितने खतरनाक हो सकते हैं, इसका अंदाजा होते हुए भी सब आंखे मूंदे हुए है।


What is SME Full Form, Meaning, Definition in Hindi\nएसएमई का Full Form क्या है? यह सवाल आपके दिमाग में कभी न कभी आया ही होगा। ज्यादातर लोगों का मानना है कि SME शब्द Short form है, जिसका मतलब है कि हम आपको यहां हिंदी में बताएंगे।\nSME Full Form in Hindi क्या है SME का फुल फॉर्म छोटे और मध्यम उद्यम है। एसएमई के बारे में अधिक जानें। Small and Medium Enterprises क्या है।\nSME Full Form Hindi\nSME का फुलफॉर्म Small and Medium Enterprises और हिंदी में एसएमई का मतलब छोटे और मध्यम उद्यम है। लघु और मध्यम उद्यम (एसएमई) ऐसी कंपनियां हैं जहां कर्मचारियों की संख्या और / या टर्नओवर कुछ सीमा से नीचे आते हैं। एसएमई के लिए मानदंड अलग-अलग देशों में भिन्न हो सकते हैं।\nFull Form of SME in Hindi\nपरिभाषा: Small and Medium Enterprises\nहिंदी अर्थ: छोटे और मध्यम उद्यम\nएसएमई क्या है? What is SME in Hindi\nक्या आप जानते हैं SME का हिन्दी में क्या मतलब होता है? एसएमई का फुल फॉर्म व Small and Medium Enterprises क्या होता है जिसे हिंदी में छोटे और मध्यम उद्यम कहते है।\nSME का उच्चारण और मतलब क्या है। पाइए definition की जानकारी और हिन्दी में परिभाषा अपनी हिंदी भाषा में बहुत ही आसान शब्दों में पढ़ सकते हैं, Sahu4You.com को रोजाना पढ़ें, साथ ही हमसे फेसबुक, ट्विटर और इंस्टाग्राम पर जरूर जुड़े।\n1. SME Full Form Hindi\n2. एसएमई क्या है? What is SME in Hindi\n2.1. SME DEFINATION:


Chandra Grahan 2021: जानें यह चंद्र ग्रहण से किन राशियों के साथ क्या खेल दिखा सकता है? | 🛍 LatestLY हिन्दी\nहिंदू धर्म शास्त्रों के अनुसार हर ग्रहण (सूर्य या चंद्र) का कुछ ना कुछ पॉजिटिव या निगेटिव असर जातक पर पड़ सकता है, ग्रहण चाहे आंशिक हो या पूर्ण. किसी को लाभ तो किसी को मुश्किलों का सामना करना पड़ सकता है.\nलाइफस्टाइल Rajesh Srivastav| Nov 19, 2021 08:21 AM IST\nयहाँ हमारे ज्योतिष शास्त्री पंडित शंभुनाथ त्रिपाठी बतला रहे हैं कि आज 19 नवंबर को शुरू हो रहा चंद्र ग्रहण किस राशि के साथ क्या खेल दिखाने वाला है.\nदुनिया के लिए पूर्ण, पर भारत में आंशिक ग्रहण!\nइस ग्रहण की खास बात यह है कि हिंदू पंचांग के मुताबिक यह चंद्र ग्रहण कार्तिक पूर्णिमा के दिन पड़ रहा है और यह वृष राशि में होगा. गौरतलब है कि साल का यह आखिरी पूर्ण चंद्रग्रहण है, लेकिन भारतीयों के लिए आंशिक ग्रहण रहेगा.\nमेष राशि के जातकों के लिए यह ग्रहण उनकी आय में कुछ लाभकारी परिवर्तन के संकेत दिखा रहा है. लेकिन जरूरत है कि आप जो भी कदम उठाएं, सोच समझ कर ही फैसले लें. अगर आपको कोई बेहतर अवसर मिल रहा है तो चूकें नहीं. इस अवसर से आप अपने जीवन में क्रांतिकारी परिवर्तन ला सकते हैं.\nयह ग्रहण काल आपके प्रतिकूल हो सकता है. आपको थोड़ी सवधानियाँ बरतने की आवश्यकता है. खान पान मे सजगता बरतें\nग्रहण काल में मिथुन राशि के जातकों को अपना ज्यादा समय आध्यात्म की ओर लगाना श्रेयस्कर होगा, इससे मानसिक शांति मिलेगी. इसके अलावा आप ध्यान करने कर सकते हैं. नौकरी एवं व्यवसाय वालों के लिए माहौल उनके अनुकूल रहेगा. अलबत्ता खान-पान सजगता बरतनी होगी. शांतिपूर्ण और सुखद रहेगा. स्वास्थ्य के मोर्चे पर चीजें अच्छी बनी रहेंगी, लेकिन आपको सलाह दी जाती है कि आप अनहेल्दी भोजन न करें.\n19 नवंबर 2021 यानी आज का चंद्र ग्रहण ग्रहण आपकी राशि के 11वें स्थान पर पोजिटिविटी के साथ केंद्रित होगा. आप चाहें तो ग्रहणकाल का कुछ हिस्सा मित्रों के साथ गुजार कर इसे सुखद बना सकते हैं. यह भी पढ़ें : Chandra Grahan 2021: 580 साल बाद लग रहा है इतना लम्बा चंद्र ग्रहण! जानें सूतक काल के बारे में क्या कहते हैं ज्योतिष शास्त्री?\nसिंह राशि के जातकों का यह ग्रहण काल बहुत शुभ साबित हो सकता है. बशर्ते कोई भी फैसला अपनों को विश्वास में लेकर करें. विशेषकर खर्चों के मामले में सतर्कता बरतें. अन्यथा बेवजह तनावग्रस्त होंगे.\nकन्या राशि के जातकों के लिए यह समय दिल की बात सुनने का संकेत दे रहा है. लेकिन दिल की बात को महत्ता देते हुए, आपको दिमाग से भी सोचने की जरूरत है, जैसे ही आप दिल और दिमाग के बीच तालमेल बिठा लेंगे, आपके रास्ते के अवरोध खुद-ब-खुद दूर हो जायेंगे.\nयह ग्रहण आपके लिए सकारात्मक मैसेज का संकेत दे रहा है. वक़्त का तकाजा है कि पेशेवर तरीके से आपको कड़ी मेहनत करनी होगी, इसका सुफल मिल सकता है. इससे आपकी आर्थिक समस्याओं का समाधान होगा.\nगौरतलब है कि आप लंबे समय से चली समस्याओं को अपने दम पर सुलझा सकते हैं. लेकिन आने वाले हर समय का पहले आपको अध्ययन करना होगा. स्वास्थ्य के नजरिये से एलर्ट रहते हुए खुद का ख्याल रखें.\nपिछले कुछ हफ़्तों से आप अपने कार्य के प्रति लापरवाही बरत रहे हैं, तो अब ग्रहणकाल में वक़्त आ गया है, जब आप खुद के प्रयास से ही इस समस्या का भी समाधान हो जायेगा.\nयह ग्रहण आपके जीवन में साकारात्मक बदलाव ला सकता है. अगर आपको लग रहा है कि आप रोमांस से दूर हो रहे हैं, तो समय आ गया है कि आप खुद इस कमी को दूर करने में समर्थ हो रहे हैं. बस आपको खुद की जुबान पर नियंत्रण रखना होगा.\nग्रहणकाल आपके लिए शुभ संकेत दिखा रहा है, क्योंकि समय आपके पक्ष में है. आर्थिक समस्याएं दूर होंगी. नौकरी के मोर्चे पर नई जिम्मेदारियां मिल सकती हैं, जिसके लिए आपको प्रशंसा प्राप्त हो सकती है.\nमीन जातक के लिए भी यह ग्रहण शुभ अवसर लेकर आ रहा है. आपको प्रमोशन मिल सकता है. यद्यपि स्वास्थ्य पर, अपना पूरा खयाल रखना होगा.\nchandra grahan 2021 know with which zodiac signs this lunar eclipse can play with\n2021 का पहला चंद्र ग्रहण Chandra Grahan Chandra Grahan 2021 Chandra Grahan 2021 Dates Chandra Grahan 2021 Time Chandra Grahan do And Donts Chandra Grahan in 2021 उपच्छाया चंद्र ग्रहण कब है 2021 का पहला चंद्र ग्रहण चंद्र ग्रहण चंद्र ग्रहण 2021 चंद्र ग्रहण 2021 की तिथियां चंद्र ग्रहण 2021 तिथि चंद्र ग्रहण राशियों के प्रभाव राशियों के प्रभाव


'ज़माना गया घूँघट का', महिलाओं के हित के लिए बोले मुख्यमंत्री अशोक गेहलोत\nहोम featured Rajasthan Women:- ‘ज़माना गया घूँघट का’, महिलाओं के हित के लिए बोले...\nRajasthan Women:- ‘ज़माना गया घूँघट का’, महिलाओं के हित के लिए बोले मुख्यमंत्री अशोक गेहलोत\nRajasthan Women:- हमारे देश पहले से ही महिलाओं को घूँघट में रखने को कहा गया है। इसके कारण यह है कि अपने से बड़े या ससुराल में बड़ों को अपना चेहरा नहीं दिखाते। एक तरह से किसी बड़े को मान-सम्मान देना। आज भी गाँव में महिलाएं घूँघट में रहना पसंद करती हैं।\nRajasthan Women:- राजस्थान के मुख्यमंत्री अशोक गेहलोत ने मंगलवार को महिलाओं के पर्दा करने के सन्दर्भ में एक बात कह दी। उन्होंने कहा, ‘ज़माना गया घूँघट का।’ यह बात उन्होंने महिलाओं के अधिकारों के लिए काम कर रही एक संगठन के एक कार्यक्रम में कुछ महिलाओं की तरफ इशारा करके कही। यहाँ कुछ महिलाएं बिना घूँघट के शामिल हुई थीं। जिसपर राजस्थान के मुख्यमंत्री ने कहा, कुछ ग्रामीण इलाकों में आज भी महिलाएं घूँघट में रहती हैं।\nउन्होंने समाज के द्वारा किसी भी महिला को घूँघट में कैद करने के अधिकार पर सवाल उठाये ? उन्होंने इस पार आगे कहा, जब तक घूँघट नहीं हटेगा, कोई भी महिला आगे नहीं बढ़ पाएगी। ज़माना गया घूँघट का।\nRajasthan Women:- हिम्मत और हौसले के साथ आपको आगे बढ़ना पड़ेगा। सरकार आपके साथ खड़ी रहेगी। अब ज़माना बदल गया है और नारी शक्ति को घूँघट में कैद नहीं किया जा सकता। राजस्थान के मुख्यमंत्री के इन शब्दों को सुनकर ववहन की महिलाओं को बहुत हिम्मत मिली है। यही नहीं, मुख्यमंत्री ने महिलाओं के हित के लिए बहुत सी बातें कह डाली।\nराजस्थान जैसे राज्य में आज भी काफी ऐसी महिलाएं हैं जो बहुत हद तक आगे बढ़ भी चुकी हैं। परन्तु, कुछ हैं जो घूँघट के पीछे छिप कर बैठी हुई हैं। आज भी राजस्थान में बाल विवाह और न पढ़-लिख पाने की वजह से वहां की नारी पीछे हैं। हमने काफी बार, ख़बरों में देखा या पढ़ा होगा, राजस्थान की महिलाएं चुनाव लड़ रही हैं, लेकिन छपी हुई फोटो में वह घूँघट में ही नज़र आ रही हैं।\nRajasthan Women:- राज्य में जब महिला सीएम थीं, तब भी वहां की महिलाएं ऐसी ही ज़िन्दगी जी रही थीं। इसके बीच मुख्यमंत्री गहलोत का कहना है, उनकी सरकार महिला अत्याचारों पर सतर्क है। मुख्यमंत्री ने अपने सम्बोधन में एक प्रथा का नाम लिया, वह है डायन प्रथा। उन्होंने कहा, डायन होती ही नहीं है।\nराजस्थान पुलिस ने हाल ही में एक डाटा साझा किया था। उस रिपोर्ट में यह बात सामने आयी थी, कि महिलाओं में इस साल 66% महिलाओं के प्रति अपराध बढ़ गया है। इस साल जनवरी से जुलाई के बीच में करीब 25,420 महिलाओं के प्रति अपराध के केस सामने आए थे। जो की पिछले सालों से काफी ज़्यादा है। सबसे ज़्यादा महिलाओं के साथ होती छेड़छाड़, रेप, दहेज़ हत्या, मर्डर जैसे अपराध ही गिनती में ही हैं।\nRajasthan Women:- राजस्थान की महिलाओं के लिए कॉलेज की शिक्षा बिलकुल मुफ्त है। सरकारी कॉलेज की तरफ रुख करती लड़कियों के लिए यह बहुत बड़ी खबर थी। मुफ्त शिक्षा के लिए 252 कॉलेजों को चिन्हित किया गया। अगले साल से महिलाओं के लिए यह प्रोग्राम शुरू कर दिया जाएगा।\nलेकिन, आज भी राज्य में काफी लोगों की सोच इतनी उन्नत नहीं हुई है कि वह अपनी बहु-बेटियों को इतनी आज़ादी नहीं दी है जिसकी वह हक़दार हैं।\nपिछला लेखRoads in India:- हेलमेट तो लगा लेंगे, लेकिन इन गड्ढों वाली सड़कों का क्या करें?\nअगला लेखPhotography Tax in Goa:- अब फोटो खिंचवाने पर भी लगेगा ‘टैक्स’, दिवंगत केंद्रीय मंत्री मनोहर पर्रिकर के पैतृक गाँव में आया नया टैक्स